
MORALĂ ŞI ETICĂ 


A. MORALA 


Morala este un ansamblu de judecăți ce privesc binele si 

dul, destinate să conducă comportamentul oamenilor. Funcţia 

valorilor morale este aceca de a orienta acţiunea. Acestea ne ajută 

să alegem şi determină pentru noi scopuri, specificul unui scop 

moral fiind în primul rînd acela de a fi bun. Binele este astfel 

principiu de evaluare: permite luarea unor decizii pe care şi le 
propune viaţa umană. 


a. Morala ca fapt 


Considerată drept determinare de valori, morala este 
înainte de toate un fapt indiscutabil, în dublu sens. 

e Ea constituie un fapt social universal aşa cum o arată 
etimologia latină (mores = moravuri). Orice societate cunoaşte 
un ansamblu de reguli de conduită şi de valori; peste tot se constată 
opoziţia dintre bine si rău. 

* În mod fundamental, morala este rodul unei experienţe 
generale. Chiar dacă sîntem incapabili să definim dintru început 
binele sau să cădem întotdeauna de acord asupra conţinutului 
său, vom şti cu siguranță şi foarte prompt să-l distingem de rău. 
Binele este un principiu de diferenţiere (nu confundăm un om 
cinstit cu un profitor), ce nu presupune vreo cunoaştere sau vreo 
competență specială. Această primă experienţă universală are 
forma unei cerinţe: aceea de a se face dreptate. de a fi pedepsiţi 
răufăcătorii iar dauna constatată să fie reparată. Experienţa dure- 
roasă a răului, revolta faţă de nedreptate precedă orice posibilitate 
de a defini binele. 


b. Morala ca problemă 


Ne afirmăm convingerea în anumite valori chiar înainte 
de a şti să le justificăm sau să le garantăm. Sintem adînc convinşi 
de valoarea valorilor noastre, de temeiul evaluării înaintea 
oricărei reveniri critice asupra chestiunii de a şti cum să 
cîntărim adevărul evaluărilor noastre. Totuşi, convingerea 
noastră întilneşte mai devreme sau mai tirziu această problemă. 
Dacă rolul moralei este acela de a distinge binele de rău şi de a 
alege binele, se pune problema valorii moralei, a justificării 
posibile a valorilor noastre. 


c. Nelinistea morală 


Morala este înainte de toate această nelinişte încercată 
față de ea însăşi, faţă de propriul fundament, exprimată în 
experiența scrupulului. Decizia de a face bine este însoțită 
imediat de întrebarea: cum voi şti dacă am făcut bine? 
Necesitatea unei alegeri se impune cu atît mai mult cu cit 
arbitrajele sînt dificile, deciziile nesigure, iar valorile intră 
uneori în contradicţie. Departe de a fi o experiență calmă sau 
de a ne oferi confortul unei conştiinţe liniștite, voința de a face 
bine ne face să ne îndoim că am făcut destul, Căci, în cele din 
urmă, a face suficient semnifică a face prea puţin... Ceea ce e 
suficient se dovedeşte a fi insuficient pentru cel care caută în 
dreptate ceea ce realitatea cel mai adesea nu oferă. 

Există în morală o sete de absolut fără ca ceva să o facă 
compatibilă cu aici si acum, cu situaţiile concrete în care se aplică. 
În acest sens, experiența morală este cea 2 unei conștiințe nefe- 
ricitece suferă sciziunea între a fi şi a trebui să fii şi care trăieşte 
realitatea ca pe o continuă deceptie. Dacă realul este ceea ce se 
opune idealului, cum pot să mă asigur că valorile care-ar trebui 
să mă ajute să aleg nu-mi vor interzice, în realitate, să o fac? 
Cum pot fi sigur că, îndeplinind diferite datorii, nu voi produce 
conflicte pe care morala însăşi ar putea fi incapabilă să le 
rezolve? 


B. ETICA 
a. Împăcarea fericirii cu virtutea 


Se dovedeşte că experiența morală nu este o experienţă 
fericită în măsura în care este însoţită întotdeauna deo incertitu- 
dine în ceea ce priveşte temeiul valorilor şi moralitatea actelor 
noastre. 

Faţă în faţă cu îndoiala ce priveşte principiile, se poate 
afirma necesitatea unei înțelepciuni practice care să adapteze 
legea la o situaţie dată, să pună de acord voinţa cu lumea exte- 
rioară. Această înțelepciune capătă denumirea de etică. Dacă la 
origine termenul nu este diferit de cel de morală (în greceste 
éthicos din éthos are semnificația de moravuri, desemnind tot ce 
se referă la moravuri, deci la moral), acestea se diferențiază odată 
cu apariţia opoziţiei între caracterul abstract al datoriei morale, 
definite drept o cerință ireductibilă aplicată universal fără rapor- 
tare la vreun context şi etica drept practică ce vizează viaţa mai 
bună, deci fericiti. 

Actul moral se defineşte în mod clasic ca un act dezinte- 
resat, ceea ce presupune că renunțăm la a considera fericirea un 
bine suprem sau, mai mult, sacrificăm ceea ce ne-ar face fericiţi 
— satisfacția intereselor noastre — exigenţelor ideale ale virtuţii, 
adică urmăririi unor scopuri dezinteresate. A fi moral înseamnă 
a fi capabil să plasezi triumful binelui inaintea utilității sale 
practice; înseamnă a face bine, chiar în situaţiile în care acesta 
este în contradicţie cu dorinţele noastre. A fi înțelept inseamnă 
a şti ceea ce merită să doreşti şi nu să-ți risipesti viaţa căutind 
iluzoriu false bunuri care ne duc la pierzanie, precum tiranul 
care vizează fericirea şi nu trăieşte decit în teroare si singurătate. 
Etica, pentru greci, nu avea decit funcția de a distinge binele 
adevărat de binele fals, adică de a accepta ceea ce ne este cu 
adevărat util si de a respinge mirajele produse de imaginație: 
căutarea a ceea ce este plăcut nu e condamnabilă din punct de 
vedere moral, însă nu e înțelept să actionezi fără să știi ce-ţi 
este mai util să-ți doreşti. 

Dacă orice judecată morală constă în a compara ceea ce 
este (realitatea imperfectă) cu ceea ce ar trebui să fie (idealul 
binelui), înțelepciunea în schimb presupune mai degrabă cunoaş- 
terea a ceea ce ne este într-adevăr util. O asemenea cunoaştere 
este, în acest sens, garanţia unei vieţi fericite, în timp ce pornirea 
morală de a judeca ne întristează, dacă nu ne duce chiar la dispe- 
rare. Etica presupune o cunoaştere adevărată a lucrurilor, cel 
mai înalt grad al acestei cunoașteri conducind la înțelepciune, 
adică la fericire deplină. Morala exprimă o judecată asupra lu- 
crurilorcare ne face să condamnăm distanţa dintre ideal şi real. 


b. Riscul unei renuntäri la universal 


Dacă morala ne cere să sacrificăm fericirea pe altarul 
virtuţii, etica presupune o reconciliere a lor, însă apare riscul 
unei renuntäri la universal, care în timp ar putea ameninţa 
virtutea. Dacă trebuie să ținem cont de împrejurări, tolerind 
răul cînd acesta conduce la bine, cum să ne ferim de a justifica 
răul sub pretext că acesta e o cale spre mai bine? Cum să scăpăm 
de tentatia de a căuta în situaţii concrete un alibi pentru a ne 
satisface interesele personale şi pornirile cele mai egoiste? Cum 
să nu fim fentaţi să ne folosim de situație ca de un motiv 
suficient pentru a nu ne face datoria? 


IREA MORALĂ 


A. IUBIREA SAU MORALA 
PUSĂ LA ÎNDOIALĂ 


a. Iubirea pentru celălalt ca datorie 


Alegerea valorilor poate fi orientată de iubirea aproapelui, 
aceasta impunindu-ne să participăm la suferințele celorlalți şi 
să ne moderăm amorul propriu. Aşadar, iubirea şi numai 
iubirea ar fi morală. 

Cu toate acestea, iubirea aproapelui pare, la prima vedere, 
o simplă extensie a iubirii de sine. Aceasta este, fără îndoială, 
semnificaţia formulei din Evanghelia după Matei: „lubeşte-ţi 
aproapele ca pe tine însuţi”. A face din iubirea de sine norma şi 
modelul iubirii pentru celălalt creează totuşi probleme. Experiența 
dovedeşte că, într-adevăr, iubirea de sine ce-l îndeamnă pe fiecare 
să se prefere celorlalți împiedică în realitate iubirea care ar trebui 
să fie destinată aproapelui. 

„Eul este detestabil", afirmă Pasca! (1623-1662), în reflec- 
tia nr. 455, adică e nedrept fiindcă raportează totul la sine şi 
tiranic pentru că vrea să le impună celorlalţi voinţa sa. Acest 
eu egoist este incapabil să pună în faţă interesele celuilalt sau 
să se sacrifice pentru el. În aceste condiții, cum ar putea iubirea 
ce ne-o purtăm nouă înşine să fundamenteze morala, cind ea 
ameninţă continuu să o distrugă? 

Într-adevăr, cul care se iubeşte transtormă inevitabil 
iubirea în iubire de sine, adică în egoism. Această denaturare 
este în egală măsură condamnabilă şi inevitabilă: de aici 
tragismul condiţiei umane. 


b. Iubirea désné ci datei LS | 


Contradictia omului. dacă este să-i dăm crezare lui 
Jansenius (1585-1638), este că n-ar trebui să se iubească pe sine, 
căci o asemenea iubire îi mîngiie vanitatea şi îi dezvoltă orgoliul. 
Totuşi, e/ nu poate să nu se iubească. Creat de Dumnezeu după 
chipul şi asemănarea sa, dimpotrivă, el trebuie să se iubească 
fiindcă orice creaţie divină merită iubirea. lubirea de sine este 
astfel, în acelaşi timp, o datorie şi nu păcat. Dacă-şi iubeşte numai 
creatura, omul se condamnă deja la vanitate; iubindu-se puţin, se 
iubeşte deja prea mult. Un minimum de iubire fiind un exces de 
iubire, morala este dintru început confruntatä cu imposibilul, este 
compromisă tocmai de elementul pe care se bazează. 

Iubirea, de acum devenită suspectă, pe care fiecare o 
poartă celuilalt nu este, poate, decît un mod, desigur ocolit, de 
a se iubi pe sine, de a-şi flata amorul propriu, de a căuta o cale 
de întoarcere spre sine în exaltanta vanitate ce-l împinge 
invariabil pe orice om să se prefere pe sine celorlalţi şi să se 
dezintereseze de binele celuilalt. Această iubire îl închide pe 
om în patologia egoismului şi îl condamnă la o lume pustie din 
care celălalt lipseşte, eul ocupind întregul teren. 


B. MILA SAU IUBIREA VIRTUOASĂ 


S-ar părea astfel că iubirea de sine condamnă omul la 
negarea permanentă sau la respingerea repetată a celuilalt. 
Totuşi, după Rousseau (1712-1778) lucrurile nu stau aşa. lubirea 
de sine poate, dimpotrivă, să fundamenteze morala, fără de 
aceasta identificarea cu celălalt fiind imposibilă. 


a. Imaginaţia ca facultate antropogenă 


Rousseau numeşte această identificare milă: „Mila este 
un sentiment natural care, moderînd în fiecare individ iubirea 
de sine, contribuie la conservarea întregii specii”. Astfel, mila 
este înainte de toate un sentiment prereflexiv, adică în acelaşi 

timp spontan $ şi universal, fiind legat de structura sensibilităţii. 
Însă această sensibilitate. în loc să-l închidă pe individ in sine, 
îl deschide spre ceilalţi prin forța imaginaţiei: „Cel ce nu-şi 
imaginează nimic nu se simte decit pe sine: este singur în 
mijlocul speciei umane”. 

Mila nu este, aşadar, decit această posibilitate de a simţi 
suferințele celuilalt şi de a se deschide spre bunăvoință. Sensibi- 
litatea, ajutată de imaginație, îi permite omului să iasă din sine 
printr-o reprezentare de care se bucură orice fiinţă sensibilă, inclu- 
siv animalele. 

Astfel, trebuie spus că snila este morală în măsura în care 
temperează iubirea de sine. ce face fiecare ființă să fie preocupată 
de conservarea propriei vieti şi de integritatea corpului său. 
Într-adevăr, identificarea ce face posibilă recunoaşterea celuilalt 
îl ţine la distanță faţă de eu in însăşi experiența compasiunii. 
A-mi reprezenta suferințele celuilalt inseamnă a realiza că acestea 
nu-mi sînt străine, că mă trimit la o experienţă cunoscută, că m-aş 
fi putut eu afla în locul lui. Cu toate acestea, cind celălalt suferă, 
această condiţie îi aparţine. Identificarea autentică nu înseamnă 
confuzie; mila în faţa unei suferințe se manifestă numai dacă eu 
nu resimt această suferință. Mila mă face să uit de mine fără ca 
aceasta să însemne abandonarea de sine: „Nu suferim decit atit 
cît ni se pare că suferă şi celălalt; şi nu suferim in noi, ci în el”. 

„Identificarea. în mod paradoxal, nu poate fi şi morală 
fiindcă nu exclude iubirea de sine. Experienţă a unei măsuri 
comune tuturor ființelor sensibile, mila este încercarea unei 
suferințe care trebuie să rămină a celuilalt, adică să se menţină 
în limitele iubirii de sine. Numai cu această condiţie ea nu 
devine distructivă; ea trebuie să amine această iubire şi nu s-o 
îndepărteze, şi să ne conducă la „a ne face nouă bine producind 
celuilalt cel mai mic rău posibil”, în loc de a face bine celuilalt 
afectind binele nostru personal”. 

b. Vocea blindă a virtuții 


În acest sens, mila este o voce blindă ..deoarece punindu-te - 
în locul celui care suferă, simti totuşi p/ăcerea că nu suferi ca 
el‘, Astfel, departe de a face din interesul celuilalt un obstacol în 
calea interesului nostru personal, mila este totuşi o expresie a 
acestuia. În momentul în care mă identific cu celălalt o fac pentru 
că nu vreau să sufăr văzindu-l pe celălalt că suferă, mã interesez 
de el din iubire pentru mine. Şi chiar aici rezidă moralitatea: 
ca să-l pling pe celălalt, trebuie să fiu conştient de suferința lui şi 
nu să o resimt; nu pot aşadar să-l pling pe celălalt numai dacă nu 
sufăr si eu ca el, căci „în timp ce suferim, nu ne plingem decit pe 
noi înşine”. Suferinta celuilalt îmi aparține prin comparaţie cu 
suferința mea trecută sau viitoare, adică nu cu cea prezentă. Mila 
este deci acea absenţă a unei prezenţe ce mă determină să actionez 
pentru conservarea mea mai mult decit a celuilalt. 

A mă iubi nu este aşadar o greşeală aici, căci acest elan 
al inimii spre mine însumi mă face moral. 

Iubirea de sine modificată de milă conduce astfel în mod 
mai sigur spre virtute decît rationamentele subtile despre bine 
care, în general, nu sînt decît pretexte care să ne justifice indife- 
renta sau să ne scuze răutatea. Rațiunea greseste înăbuşind prea 
des în noi mișcarea spontană a naturii în profitul intereselor 
noastre egoiste. 


C. DE LA IUBIREA DE SINE 
LA AMORUL PROPRIU 


a, O iubire denaturati 


Rațiunea dă naştere amorului propriu ce denaturează 
iubirea de sine. Rod al cugetärii, sentiment social, artificial si 
calculat, amorul propriu dă naştere la comparatii care, în 
societate, determină individul să țină seama de opinia celuilalt, 
să se judece pe sine prin ochii celuilalt. Aceste comparații 
sociale continue îl înstrăinează pe individ, ce se îndepărtează 


tot mai mult de sine însuşi, existind doar în imaginea socială 
pe care o afişează. 

Deposedat de sine, omul social este, la drept vorbind, 
înghițit de pasiunile ce nasc judecăţi ale tuturor despre fiecare 
(invidie, gelozie, ambiţie, dorinţa de glorie etc.). Aceste pasiuni 
ce folosesc raţiunea ca instrument transformă iubirea legitimă 
pe care orice individ şi-o poartă sieşi într-un egoism calculat 
ce distruge sentimentul, anulează vocea naturii şi ameninţă 
conservarea speciei umane. Hotärit de acum să ţină seama de 
el mai mult decit de oricare altul, fiecare se foloseşte de 
aproapele său, îi dăunează fără să regrete şi devine rău fără 
scrupule, folosindu-se de forța argumentatiei în sprijinul 
motivaţiilor lipsite de moralitate. Nimeni nu se dă înapoi în a 
profita de propria nedreptate, convins că rațiunea îi oferă 
mijloacele sofisticate de a-şi justifica atitudinea. 


b. O natură inocentă 


Trebuie aşadar să ne ferim să judecăm natura omului în 
funcţie de comportamentul omului civil şi să confundăm amorul 
propriu cu iubirea de sine. Primul este în acelaşi timp nedrept 
şi inutil omului căruia-i anunţă distrugerea şi degradarea, în 
timp ce al doilea pune de acord dreptatea și utilitatea. lubirea 
de sine, chiar dacă nu ajunge la sublima maximă creştină ce ne 
îndeamnă să nu facem celorlalți decit ceea ce am dori ca ci să 
ne facă nouă, permite fundamentarea moralei pe o bază sipură 
şi solidă care este cea a utilității, intotdeauna aminată de 
sentiment cînd aceasta-l afectează pe celălalt. 

Tocmai pentru că morala nu constringe natura ci este o 
rezultantă a ei putem, potrivit lui J.J. Rousseau, să salvăm omul 
şi să-i redăm inocenfa pe care i-au luat-o teologii. lubirea este 
unica poruncă a naturii, ce face posibilă virtutea şi nu e niciodată 
sufocată definitiv de către civilizaţie. Faptul că eu pot să actionez 
ca şi cum aş fi un altul, înainte chiar de a avea un motiv dea 
acţiona sau de a fi calculat probabilitatea de a mă afla într-o situaţie 
identică cu a celuilalt, face posibilă morala. 

CONCLUZIE 


Aceasta-i calea iubirii spre iubire: permite miracolul de 
a face absentă prezenţa (nu pot fi eu pentru că este el) şi prezentă 
absența (sînt eu pentru că este el). Numai iubirea mă face să văd 
prezenţa celuilalt apropiată şi frăţească. Ea este cauză şi nu efect; 
nu-l iubesc pe celălalt dintr-o datorie ce mă leagă de semenul 
meu. Iubirea, precedind şi provocînd recunoştinţa celuilalt, face 
din acesta semenul meu. | 


CULTUL DATORIEI 


1. LEGEA MORALÀ 


A. DATORIA, NUCLEU AL MORALITĂȚII 
a. Contradictiile iubirii 


A face din iubire si nu din datorie nucleul moralității este 
totuşi, după Kant (1724-1804), ceea ce închide morala 
rousseauistă într-o contradicţie internă. Fiindcă morala constă 
tocmai în a-ți face datoria uitind de pornirile personale; à 
acționa din respect si nu din sentiment. 

Sentimentul, se observă cu uşurinţă, tinde din principiu spre 
versatilitate şi preferinţă. Pot să iubesc doar cițiva indivizi, nu 
pe toţi oamenii, căci a iubi pe toată lumea înseamnă a nu iubi pe 
nimeni. lubirea produce şi nedreptate şi imprevizibil: cine ştie 
dacă mîine îi voi mai iubi pe cei pe care-i iubesc astăzi. Ar fi 
aşadar absurd să fundamentezi morala pe un principiu fără fixitate 
sau universalitate. Însăşi ideea de datorie presupune ca fiecare 
să se smulgă tendintelor sensibilităţii pentru a da compor- 
tamentului său regularitatea şi continuitatea unei mişcări spre 
celălalt, a nu ţine de aprecierea subiectivă a calităților sale. 


b. Claritatea exigentei 


A-ţi face datoria înseamnă a o face orice-ai simti si cu 
orice pret; înseamnă a te supune unei legi ce-ţi impune să-l 
respecţi pe celălalt, oricine ar fi el şi în orice situaţie s-ar afla. 
A-l respecta pe celălalt cind îl putem iubi sau pentru că este 
amabil nu merită numele de morală. Conştiinţa datoriei este 
aceea a unui frebuie, adică a unei exigente a cărei valoare constă 
în faptul că nu este produsul unui sentiment. Chiar şi un escroc 

are dreptul la justiţie: nu trebuie să mintim niciodată, nici măcar 
pe mincinoşi: nu trebuie să furăm niciodată, nici pe hoți. 
Desigur, nu ne poate nimeni impune să-i iubim, căci iubirea, 
fiind un sentiment, se trăieşte şi nu se comandă. Pot totuşi să-i 
cer voinţei mele să dorească binele celuilalt şi să sper că această 
obişnuinţă a voinţei va produce în mine iubirea de oameni. 
Această iubire însă este un efect al moralității și nu cauza sa; 
este un eventual adaus al acțiunii morale şi nu resortul său. 
Căci eu nu pot imposibilul; nu pot să-mi cer decit ceea ce ţine 
de partea sensibilă a ființei mele. A-mi face datoria înseamnă 
într-adevăr o experienţă repetată a părăsirii eului şi a inältärii; 
este greu să nu-i minţi pe mincinosi şi respectarea unui asemenea 
principiu (trebuie să spui adevărul) este negarea însăşi a 
spontaneității naturii mele, a logicii tendințelor sale. 
Experienţa morală se trăieşte ca o luptă, ca o bătălie între vocea 
rațiunii şi aspiraţiile pe care ni le dă sensibilitatea. Existenţa 
unei astfel de incertitudini (ce trebuie să fac?) ne determină să 
judecăm continuu. 


. 


B. VIRTUTEA ȘI FERICIREA 


a. Virtutea ca efort 


Astfel morala îi dă omului măreție. Să i te supui este, 
desigur, dificil, însă ceea ce ea cere se află întotdeauna /a 
înălțimea posibilităților umanității 

Dificultatea rezidă în faptul că nu poate promite fericirea. 
Nu avem certitudinea că cei drepți vor fi recompensati iar în 
prezent, îndeplinirea datoriei îmi cere să renunţ la satisfacerea 
intereselor personale. A nu-ți face datoria decît atunci cînd 
aceasta se dovedeşte utilă, a spune adevărul numai cînd aceasta 
este în profitul intereselor tale nu este deloc moral. În aceste 
condiţii se pare că datoria duce la deznădejde pentru că cere 
sacrificiul fericirii în numele virtuţii. 


b. Recompensele datoriei 


Şi totuşi calea datoriei este în mod paradoxal mai simplă 
decit cea a fericirii. Dacă într-adevăr aceasta din urmă poate fi 
imaginată, în schimb nu pot să ştiu niciodată cu certitudine ce 
m-ar putea face fericit; nu pot să-i dau niciodată un conţinut 
empiric la ceea ce rămîne un ideal al imaginaţiei. Astfel, banii 
sînt o condiţie a fericirii, însă a-i avea nu-i suficient pentru a fi 
fericit; la fel se întîmplă cu iubirea, sănătatea, prestigiul etc. Aşa- 
dar, pot să-mi doresc fericirea însă niciodată nu voi putea să-mi 
confectionez pe baza experienței regulile unei vieți fericite, şi 
existenta-mi dovedeşte dimpotrivă, că reunirea tuturor condițiilor 
fericirii este uneori cu neputinţă de realizat. 

În schimb, ştiu ce trebuie să fac pentru a avea un 
comportament corect, chiar dacă nu am niciodată certitudinea 
că este aşa. Este suficient pentru aceasta să ne gindim numai la 
ceea ce face din noi ființe umane asemănătoare unele altora şi 
nu indivizi singulari, adică la rațiune, unica ce poate conferi 
obligaţiei morale caracterul de universalitate. Prin această 
rațiune nu trebuie să înţelegem raţiunea pur teoretică prin care 
omul cunoaşte fenomenele sau organizează metodic exploatarea 
naturii adaptind mijloacele utilizate unor scopuri ce vizează 
eficacitatea, ci rațiunea pe care Kant o numeşte practică, rațiune 
moderată, ce se distinge de rațiunea teoretică (Kant numeşte 
practică ceea ce se atlă în relație cu acţiunea şi este moral). 


C. RATIONALUL SI REZONABILUL 


a. Eficacitate si moralitate 


Ceea ce este raţional poate să nu fie rezonabil; eficacitatea 
nu înseamnă moralitate. Raţionalul ne indică cele mai bune mij- 
loace de a ne atinge scopul, însă nu ne spune dacă acest scop 
este bun. Rafiunii practice îi revine rolul de a determina 
scopurile bune. Astfel, dacă războiul poate fi dus cu mijloace 

eficace, aceasta nu înseamnă că scopurile pe care le urmăreşte 
sînt bune şi demne de a fi propuse acţiunii umane. i 
Morala este aşadar cu totul altceva decit un simplu precept 
de conduită personală. Maxima după care mă conduc nu este 
morală decît în momentul în care-mi doresc ca aceasta să se cons- 
tituie în lege universală. Trecerea la universalitate este deci crite- 
riul simplu ce permite distincţia între o intenţie morală şi alta 
care nu este morală. Pe lîngă conştient, forma preceptului este 
importantă: numai un principiu de acțiune ce poate deveni uni- 
versal fără a produce contradicții este moral, 


b. Universalitatea datoriei 


Kant înlocuieşte falsa universalitate a iubirii cu 
adevărata universalitate a datoriei. Astfel, furtul nu poate fi 
un act moral căci, universalizat, acesta se distruge de la sine. 
Dacă toată lumea ar fura, n-ar mai exista furtul: generalizarea 
furtului distruge proprietatea privată şi, odată cu ea, posibilitatea 
de a sustrage orice de la oricine. Împinsă la extremă, logica 
furtului anulează însăşi posibilitatea de a fura. Astfel, trebuie 
admis că hoțul este în realitate de rea credinţă. El doreşte în 
acelaşi timp şi menţinerea proprietăţii (fără de care posibilitatea 
de a fura n-ar mai avea nici un sens) şi dispariţia acesteia (adică 
posibilitatea de a-şi însuşi ceea ce nu-i aparţine). Vrea deci ca 
toți să respecte proprietatea privată, cu excepția lui; doreşte 
să existe lege pentru ceilalţi şi nu pentru el. La fel, mincinosul 
nu poate minţi decît dacă ceilalţi respectă adevărul ca pe o 
valoare; dacă el ar universaliza minciuna, aceasta ar echivala 
cu anularea ei. 


(2)VALOAREA INTENTIEI 


A. IMPERATIVUL CATEGORIC 


a. Forma unui precept 


Oricind este posibil, aşadar, să nu respecţi legea morală. 
Aceasta cunoaşte pentru toţi forma unei necesităţi numai dacă 
o putem încălca sau ocoli. Preceptele sale sînt imperative. Este 
vorba despre ceea ce trebuie să facă fiecare şi nu despre ceea 
ce face. Acest ordin pe care rațiunea și-l dă ei însăşi şi prin care 
impune legi propriei conduite, devenind legislativă, introduce 
urgenta necesitate a unui „trebuie”. Această obligaţie de a 
îndeplini o acţiune din respect pentru legea morală este numită 
de Kant imperativ categoric. în opoziţie cu alte imperative 
care nu sînt decît ipotetice. 

Ipoteticul nu cunoaşte niciodată decit forma condifionalu- 
lui: vrei asta, faci asta. Cere desigur o acțiune dar numai în măsura 
în care aceasta conduce la o alta sau dacă este instrumentul unui 
scop fără ca ceva anume să indice dacă acesta este bun. Asemenea 
imperative sînt, mai degrabă, sfaturi de prudenţă sau de abilitate 
care ne sugerează cum să actionäm. Prin ele moralitatea poate fi 
ignorată de îndată ce, ezitind în faţa mijloacelor, ne scoate din 
atenţie interogatia asupra naturii scopurilor. 


b. O necesitate neconditionat 


Imperativul categoric este, dimpotrivă, singurul imperativ 
cu certitudine moral pentru că exprimă o necesitate necondiționată 
ce are forma absolută a lui „trebuie pentru că trebuie” Să fii 
cinstit este un imperativ de acest gen fiindcă cinstea nu poate fi 
redusă la statutul de mijloc (de a fi recompensat, de a scăpa de 
pedepsele justiţiei etc.); este prin ea însăşi un scop bun. La fel, 
trebuie să spui adevărul, fiindcă numai adevărul este bine să-l spui; 
trebuie să fii drept, căci numai dreptatea poate fi dorită pentru 

ceea ce reprezintă ea însăşi. Imperativul categoric cere aşadar să 
nu facem niciodată dintr-o acțiune instrumentul unui scop interesat, 
ci să recunoaştem în valori ceea ce are statut de scop în sine. 


B. CELĂLALT ESTE O PERSOANĂ 


a. Valoarea lucrurilor şi demnitatea persoanelor 


În această privinţă, exigenta morală este întărită de faptul 
că celălalt reprezintă în mod necesar pentru mine o valoare. Carac- 
teristica unei persoane, adică a celuilalt, atit timp cît acesta-i 
înzestrat cu rațiune, este aceea de a fi nu un scop în sine, ceea 
ce-mi interzice pentru totdeauna să fac din el un simplu 
instrument cu care să-mi realizez interesele. 

Persoana, prin definiţie, nu este un lucru. Lucrurile au un 
preţ, iar valoarea le este stabilită în funcţie de capacitatea lor 
de a-mi satisface una din necesităţi. Pot aşadar să le folosesc în 
sensul propriu al termenului, să le supun utilității manipulîndu-le, 
schimbîndu-le cu altele sau chiar distrugindu-le cînd nu-mi mai 
sînt de folos. Dimpotrivă, o persoană, fiind o ființă înzestrată cu 
rațiune, este liberă şi deține această capacitate de a-şi stabili sin- 
gură scopurile acţiunilor sale. Această libertate îi conferă o dem- 
nitate, o valoare intrinsecă, fără echivalent şi deci fără pret. 


Aceasta este valoarea recunoscută şi urmărită în actul moral si: 


nu calitățile particulare ale fiinţei empirice. Respectul nu 
înseamnă iubire: trebuie să respect în celălalt acest statut de ființă 
rațională, dincolo de caracteristicile empirice ce mi-ar putea 


interzice să-l iubesc: „Acționează astfel încît să tratezi 


întotdeauna umanitatea, atit în persoana ta cit şi în persoana 


celuilalt, ca pe un scop si niciodată ca pe un simplu mijloc”, 


b. Respectul 


Doar respectul este aşadar un sentiment cu adevărat univer- 
sal fiind iubire practică, adică iubire ce nu datorează nimic 

sensibilităţii celui din care emană, ce se adresează tuturor, dinco- 
lo de afinitätile sentimentale. Cum orice persoană are o valoare 
infinită, inestimabilă, nu pot prefera una în mod particular. Toate 
persoanele trebuie să facă obiectul unei preferințe al cărei paradox 
-este acela de a fi universală. Ceea ce îi este imposibil iubirii (să 
nu favorizeze pe nimeni) devine posibil pentru datorie care, nefa- 
vorizind pe nimeni, favorizează orice ființă recunoscută a avea 
statut de persoană, orice ființă care este, ca şi mine, un subiect 
universal şi nu o simplă individualitate. 

Acum vom înţelege cum morala nu are drept normă 
iubirea (nu sînt mai moral cu cît iubesc mai mult, ci dimpotrivă, 
risc să devin mai putin) ci dimpotrivă, este considerată în funcţie 
de capacitatea de a se smulge determinărilor empirice ale iubirii. 
Ea nu are așadar sens decit în măsura în care omul este în același 
timp un subiect empiric si rațional, o ființă pentru care virtutea 
reprezintă acest efort neîncetat împotriva sie însuşi. În fiecare 
etapă a acţiunii morale omul trebuie să se întrebe dacă nu cumva 
vreun mobil sensibil i-a influenţat decizia, dacă n-a dorit de fapt 
altceva decit ceea ce a crezut că doreşte. 

În consecinţă, experiența moralei şi cea a scrupulului 
reprezintă acelaşi lucru. 


C. O MORALĂ A SCRUPULULUI s 


a, Legalitate si moralitate 


Trebuie făcută o distincție clară între intenţia morală si 
simpla îndeplinire a datoriei. Ca să fii moral nu-i de ajuns să te 
mulțumeşti acţionind prin adaptarea comportamentului exterior 
la cerințele lepii morale, pentru a salva aparențele şi a nu-l deza- 
măgi pe celălalt. Un comerciant care nu-i cinstit decit pentru că 
ştie că reputaţia de necinste îndepărtează clientela, iar o reputaţie 
inversă îi permite, din cînd în cind, anumite libertăţi, este foarte 
puţin moral. În materie de virtute, dimpotrivă, intenția contează, 
de ea depinzind moralitatea acțiunilor noastre. Această bună- 
voință, dorința de a face bine nu este însoțită totuşi niciodată de 

certitudinea de a o fi dus la bun sfirsit. Este ceea ce distinge si : 
virtutea de sfințenie, dar si de fanatism. Sfintul face bine fără : 
efort şi fără să o ştie; există în el efectul pur al unei înclinații 
naturale spre bine. Însă acolo unde nu există nici o contribuţie la 
realizarea binelui, nu se poate vorbi de moralitate. În ceea ce-l 
priveşte pe fanatic, acesta este atit de convins că se află-n slujba 
binelui încît această certitudine îl scuteşte să se mai întrebe care-i 
valoarea scopului pe care-l urmăreşte. Morala adevărată se află 
în altă parte: se află în bunăvoință, care doreşte ca binele să 
existe chiar şi în incertitudine. A vrea este o tensiune şi nu o 
convingere; a vrea binele înseamnă chiar a nu putea să te refugiezi 
în certitudinea unui lucru ştiut. 

Într-un anumit sens, nimic nu este mai sublim decît această 
dorință care, fără să poată afirma cu certitudine că a existat cîndva 
în lume un act întru totul bun, lipsit de vreo motivaţie sensibilă, 
sau total dezinteresat, continuă în aceeaşi măsură să vizeze binele. 


b. Dificultatea rigorismului 


Această cerinţă pe care Kant o plasează în miezul 
moralei nu riscă să se transforme-n rigorism ? Într-adevăr, legea 
morală trebuie să fie nemiloasă. A renunța la respectul său 
scrupulos, a deveni indulgentă, a accepta excepții ar însemna 
denaturarea legii şi deschiderea porţilor nedreptätii. Dura lex, 
sed lex. Cu toate acestea, deşi e adevărat că nu trebuie să mintim, 
că nici o împrejurare nu ne îndreptățește să sacrificăm rigoarea 
formalistă a regulilor, dreptatea pare să ne ceară uneori să 
renunțăm la intransigentä. 

Astfel, Aristotel (384-322 î.e.n.) făcea distincție între 
drept şi echitabil, căci justiţia prea dreaptă riscă să contrazică 
sensul legii. Summum jus, summa injuria. Numai echitatea 
respectă adevărul, nu în litera legii ci în spiritul său. Dreptatea 
vrea absolutul, echifatea plasează clementa în locul 
intransigentei. Şi face aceasta pentru a îmblinzi pedeapsa; ia 
act de situaţia persoanei pentru a atenua rigoarea legii. Căci, 
de bună seamă, nu trebuie să furăm, însă motivațiile unui furt, 

în momentul explicării vinei, pot permite indulcirea acuzatiei 
si reducerea sancţiunii. 

Nu există numai vinovaţi răi, există poate şi furturi bune 
şi nu trebuie să ne gräbim în a afirma că delictul nu-i niciodată 
necesar. Furtul poate fi fondatorul civilizației (precum furtul 
focului de către Prometeu) sau poate să-i restabilească valorile. 
Cit despre Antigona, acţiunea ei sfidind legile scrise face apel 
ca o justiție mai sfintă, la o justiţie ce face loc milei şi excepţiei 
dincolo de mecanica regulilor. 

Limita moralei kantiene este deci aceea de a închide omul 
într-o logică ce se conduce după preceptul totul sau nimic, datoria 
reprezentind ceea ce omul trebuie să facă la modul absolut si 
fără restricţii. Acestei durități şi fermităţi a legii, echitates îi 
opune iubirea. 


ta 
to 


PARADOXURILE LIBERTĂȚII 


Rigorismul lui Kant pune în evidență condiţiile în care 
moralitatea este posibilă. Preceptele moralei au forma unor impe- 
rative, numai o ființă autonomă putînd îndeplini o datorie. Ob/i- 
gația, în opoziție cu constrîngerea, presupune libertate, Dacă 
este absurd să-i ceri unui om odată dezechilibrat să nu cadă în 
vid, în schimb are sens să-i ceri unui om să nu mintă. În primul 
caz, omul este supus, ca oricare alt lucru din natură, unei legi 
universale şi necesare care exclude libertatea; în celălalt, te adre- 
sezi capacităţii sale de a respecta sau încălca reguli care nu- i 
mai sînt impuse din exterior ci şi le-a stabilit el însuşi. 


A. LIBERTATEA - CONDIȚIE A MORALEI 


2. Necesitate şi libertate 


Printr-o frumoasă imagine, Kant distinge cerul înstelat 
deasupra capetelor noastre iar în noi legea morală ca ordine a 
necesității şi a libertăţii. Specificul naturii umane este de a putea, 
liberă fiind, să-şi contrazică natura. A-ti face datoria înseamnă 
deja a nu mai fi aşa cum eşti, a lupta împotriva a ceea ce reprezintă 
în noi marca naturalitätii (înclinații sau dorinţe). Tocmai această 
duplicitate a omului de a fi în acelaşi timp sensibil şi inteligibil 
îl face capabil de moralitate. 

Într-adevăr, departe de a distruge partea sensibilă a ființei 
noastre, datoria se sprijină pe sentimentele pe care trebuie să le 
depăşească. Acesta este primul mare paradox al moralei. 
Curajul, de exemplu, are nevoie de frică; cel care-i temerar 
pentru că nu are deloc conştiinţa pericolului nu poate fi curajos. 
Numai frica depăşită prin curaj înseamnă moralitate. Nu există 
aşadar dezinteres decît pe un fond de interes. Omul nu poate 
alege valori superioare vieţii (a muri pentru o idee sau a se bate 

împotriva unei nedreptäti) decît in măsura în care iubeşte viața. 
Posibilitatea permanentă de existență a răului dă un sens 
libertății noastre. Virtutea nu există, ca posibilitate efectivă, 
decît atita vreme cît individul este liber să-şi manifeste voinţa. 
Trebuie să ai libertatea de a fi rău ca să poţi fi bun şi să alegi 
singur. Nimeni n-ar face bine dacă n-ar fi liber să facă rău. 
Pentru a trebui e necesar să poți. „Trebuie, deci poţi” este cheia 
enigmei omeneşti. Astfel, se înțelege mai bine cum omul poate 
vedea ceea ce e mai bun şi face ceca ce e mai rău, şi că libertatea 
sa îl face capabil să nu se supună datoriei. Se va admite, de 
asemenea, că e/ nu va cîştiga stima propriei persoane decit 
folosindu-se bine de libertatea sa. 


b, Libertatea de a fi indiferent 


Această libertate nu este în prima sa definiţie decit capa- 
citatea de a alege, prin care omul înlătură ezitarea şi fără de 
care ar fi supus inactiunii sau absolutei pasivitäfi. 

Orice om este capabil să iasă din zona de indecizie, chiar 
şi în situaţiile de indiferenţă, adică în situaţiile în care nici o 
rațiune nu înclină voința mai mult spre vreun interes sau altul. Se 
poate să-mi fie foame şi sete în egală măsură dar asta nu înseamnă 
că sint condamnat să mor si de foame şi de sete, ci voj putea 
întotdeauna să hotărăsc în mod arbitrar să incep prin a minca 
ori prin a bea. 

Această putere de a începe în mod absolut un act fără să 
existe vreun motiv este numită de Descartes (1596-1650) libertate 
de indiferență: ea ne conferă puterea de a alege acolo unde nu 
există totuşi nici un motiv de a alege. Această libertate rămine 
totuşi cel mai de jos prad al libertăţii căci, aşa cum se dovedeşte, 
a alege fără a exista o rațiune inseamnă a te lăsa în voia intimplärii 
şi a trăi mai mult experiența unei deposedări decit cea a unei 
măiestrii. Pierdut în pădure și pus în situația să aleg în mod arbitrar 
între două cărări, îmi pun la încercare libertatea dar această putere 
de a decide este în acelaşi timp o dovadă a neputinței mele. 


24 


c. Generozitatea 


În schimb, 2 alege în cunoştinţă de cauză este cea mai 
înaltă experiență posibilă a libertăţii mele. Dacă ratiunea-mi indi- 
că să aleg ceea ce e mai bun, dacă cunoaşterea terenului mă 
îndeamnă să aleg drumul cel bun, pot oricînd, vorbind la modul 
absolut, să-l aleg pe celălalt; pot, văzind adevărul, să aleg 
greşeala; văzînd binele să fac rău, însă adevărata experiență a 
libertăţii constă în a face bine şi a prefera adevărul, 

În consecinţă, cu cît /ibertateaeste influenţată în alegerile 
sale, cu atît se dovedeşte în mod paradoxal liberă. Căci sintem 
cu atît mai liberi cu cît sîntem mai putin indiferenți, actionäm 
mai rațional şi stăpînim cauzele alegerilor noastre. Numai această 
stäpinire ne permite să scăpăm de hazard, să ne sustragem con- 
stringerilor exterioare. A ne lărgi cunoştinţele, a ne cultiva uzul 
rațiunii sînt unicele mijloace prin care ne putem extinde puterea. 

Voința rațională este astfel cel mai înalt grad al libertăţii 
şi are ca nume generozitatea. Descartes o defineşte pe aceasta 
din urmă drept conştiinţa pe care o are omul de libertatea sa şi 
decizia pe care o ia de a o folosi aşa cum trebuie. Generozitatea 
este aşadar voința de a nu fi niciodată lipsit de voinţă. Omul 
generos nu stimează în el decît unicul lucru ce poate fi stimat: 
hotărîrea fermă de a nu fi niciodată lipsit de voinţă. 

Dacă generozitatea reprezintă această nevoie de fermitate 
privind propria libertate, aceasta înseamnă, a contrario, că liber- 
tatea mea ar putea decide şi ar putea să nu fie folosită cum trebuie 
sau chiar să se anuleze ca libertate. 


B. EXPERIENȚA RĂULUI 


a. Inhibiția voinței 


Există experienţe ale vieții cotidiene care ne dovedesc 
lipsa de generozitate, această inhibitie a efortului. 

Este suficient să ne gindim adesea că vrem ceva pentru a 
anula, aproape instantaneu, puterea voinţei noastre. Se spune 

că a vrea înseamnă a putea. Cu toate acestea, este suficient să 
ştim că dacă am vrea, am putea. pentru a nu mai putea face 
ceca ce vrem. Experienţa lui lasă este astfel prima formă de 
răutate, A lăsa pe miine ceea ce poți face azi şi a te trezi că-i 
prea tirziu; a intra, din neglijență sau imprudenfä, în Situaţii 
ireversibile în care nu mai e suficient să vrei, cum sint situaţiile 
concrete în care ne temem de rău ca un efect involuntar în care 
voinţa noastră e totuşi implicată. 

Totul se petrece în aparenţă, ca si cum răul s-ar fi petrecut 
fără noi, ca și cum n-am fi făcut-o intenționat. N-am vrut, auzim 
spunîndu-se după ce evenimentul s-a produs, şi totuşi am lăsat 
ca ireparabilul să fie comis, deşi ştiam ce să fac pentru a-l evita. 
Sub această absență a efortului sc ascunde posibilitatea răului. 

Omul rău este, din punct de vedere ctimologic, cel care 
cade. Orice păcat este o cădere şi răul este o pantă. Şi cum pe o 
pantă odată angajat nu poţi decit să aluneci, răul apare întotdeauna 
în același timp voluntar şi involuntar. Răul sint eu si ceea ce-i 
mai puternic decit mine. 


b. Alibiul iresponsabilitätii 


Astfel, este insuficient să mai spui precum Socrate 
(470-399 î.e.n.) că „nimeni nu-i râu în mod voit”. Dacă aşa ar 
sta lucrurile atunci omul n-ar face rău decit pentru că nu cunoaşte 
binele, din greşeală aşadar, şi nu din viciu. A vrea răul pentru rău 
este, după Socrate, o absurditate. Omul nu-şi poate dori decit 
binele, însă cum nu-l cunoaşte întotdeauna, se poate intimpla să 
se înșele în privinţa naturii sale (luind un bine aparent drept un 
bine real), şi astfel din lipsuri intelectuale şi nu din răutate naturală 
i se poate întîmpla să vrea ceea ce în realitate nu-și doreşte 
cu-adevărat. 

Drama omului se datorează aşadar, în cele din urmă, nepu- 
tintei sale de a cunoaşte bine adevărul. Nu e totuşi condamnat 


la disperare, filosofia putindu-l scoate din ienoranţa-i inițială. - 


De altfel, răul nefiind niciodată o alegere, omul scapă de res- 
ponsabililatea morală. 

Negind faptul că răul ar putea fi voluntar, considerindu-| 


expresie a ignoranței noastre, Socrate omite totuşi ipoteza : 


potrivit căreia ignoranta ar putea foarte bine să fie ea însăşi 
efectul libertății noastre. Într-adevăr, cel ce invocă responsabi- 
litatea pretextind că nu cunoaşte consecințele actelor sale nu 
este el însuşi de rea credință? Fără îndoială, mai mult în real 
decît în posibil. Acţiunea mea poate produce efecte imprevi- 
zibile care, aşa cum remarcă Hegel (1770-1831), nu existau în 
intenţiile mele, iar acum le pot schimba sensul. Voința mea 
inițială poate fi contrazisă de inläntuirea în cascadă a efectelor, 
care printr-un şoc produs înapoi denaturează proiectele. Totusi 
dacă nu există certitudine absolută în privinţa viitorului, este 
de datoria celui implicat în acțiune să prevadă eventualele 
urmări pe care decizia sa le poate avea asupra realității. 


c. Nimeni nu-i rău involuntar 


Ar fi astfel mai potrivit să afirmăm, odată cu Aristotel, că 
actul liber este un act pe care-mi stă în putinţă să-l încep. Totuşi, 
voința mea nu este liberă, la drept vorbind, decît înainte de 
acțiune. Alegerile sale, prin definiție, nu vizează decit viitorul. 
Odată actul început, nu va mai depinde de mine să opresc inläntui- 
rea ireversibilă a consecinţelor pe care le implică. Deasupra pră- 
pastiei îmi stă în putere să dau drumul sau nu pietrei pe care o ţin 
în mînă, dar ştiu că odată lansată, nu-mi va mai fi permis să-i 
opresc căderea. În consecință, actul liber nu este numai un act pe 
care decid sau nu să-l încep. Este un act pe care-l aleg cu toate 
consecinţele sale. Înainte ca acestea să survină, eram liber să nu 
încep seria cauzală care le produce inevitabil. 

„Astfel se pare că justiţia are dreptate să-l condamne cu 
severitate pe cel ce conduce sub influenţa alcoolului. Cel care-i 
beat în momentul accidentului este desigur iresponsabil de răul 
pe care l-a comis. Şi totuşi, înainte de a bea, știa că va fi irespon- 
sabil după ce va fi băut. Sîntem așadar responsabili de 
iresponsăbilitatea noastră, căci dacă nu mai sîntem liberi după 
începerea acțiunii noi sîntem vinovați căci depindea numai de 

noi să nu ne expunem acestui risc, să nu intrăm voluntar într-o 
situaţie în care voinţa noastră nu mai poate opera. În consecință, 
nimeni nu-i rău involuntar. 


CONCLUZIE 


Nu trebuie să ascultăm aşadar protestele celor care se 
consideră întotdeauna a fi victime şi care pretind că sint 
incapabili să reziste tentatiei. A te plinge că ai fost sedus 
înseamnă a recunoaşte implicit că te-ai lăsat sedus şi că erai 
liber să rezisti dacă ai fi vrut. Înseamnă că te-ai pus tu însuți în 
situaţia de a nu mai putea fi liber, că ai ascultat de sugestiile 
tentatiei. Jucîndu-se cu focul, oricine poate deveni conştient că 
i se poate întîmpla să facă ceea ce n-ar fi vrut şi să nu facă ceea 
ce, de fapt, ar fi vrut să facă. 

Răul este, în aceste condiţii, o voință rea: voinţa care, in 
loc să se păzească de greşeală, se lasă fascinată de ea. În faţa 
neseriozității de a ne fixa un scop şi a nu face totul pentru a-l 
atinge, în faţa acestui joc periculos al voinţei cu posibilitatea 
permanentă a răului, în fața aminării continue de a ne indeplini 
datoria trebuie să ne amintim de forfa cerința, de grandoarea 
obligaţiei morale ce semnifică refuzul întirzierii, revoltă faţă de 
ireversibil, şi ce constă în 4 /ucra cu mijloacele voinței. „Trebuie, 
deci poţi” (Kant) nu înseamnă „poţi dacă vrei”. 


> 


MORALA CA STRATEGIE SOCIALA 


A. O MORALITATE ÎNDOIELNICĂ 


Această libertate pe care se bazează morala nu este totuşi 
decît presupusă: rămîne un simplu postulat. Experiența libertății 
nu este o dovadă a acesteia. Constiinta de a fi liber nu face din 
libertate o certitudine, conştiinţa producind iluzii despre ea însăşi. 

Desigur, noi sintem conştienţi de voinţa noastră şi facem 
din ea cauza principală a acțiunilor noastre. Odată actul îndeplinit, 
avem impresia că am fi putut la fel de bine să procedăm altfel 
decît am făcut-o. Însă această impresie dovedeşte că noi nu perce- 
pem cauzele care au stat la baza hotăririi noastre. Că vrem este 
un fapt; însă că dorim cu adevărat ceea ce dorim rămîne de 
demonstrat. 

E posibil într-adevăr ca, departe de à fi cauza principală 
a acțiunilor noastre, voința să nu fie decit un efect al unei lungi 
serii cauzale ale cărei detalii nu ne sînt cunoscute, Faptul că 
libertatea ne apare în experiența unei evidențe este, aşa cum re- 
marcă Leibniz (1646-1716), un argument lipsit de forţă, hotărîrea 
noastră depinzind adesea de cauze imperceptibile care, prin 
definiţie, scapă oricărei înţelegeri conştiente. Însăşi ideea unui 
act întru totul liber, fără cauze sau gratuit nu este acceptată de 
rațiune. De altfel, dorinţa de a ne afirma libertatea nu este lipsită 
de motive fiindcă o facem ca o sfidare din dorinţa de a ne dovedi 
nouă înşine că sântem liberi. 

Dacă actele pe care le presupunem a fi libere pot fi efectul 
cauzelor pe care nu le cunoaştem, atunci putem presupune că 
morala nu este decit produsul constringerii sociale, chiar dacă 
continuăm să credem că un act virtuos este un act liber. 

a. Iluziile libertății 


Şi cum să nu cazi din nou în aporiile libertăţii dacă afirmi 
că omul este întotdeauna liber să reziste răului şi deci e responsa- 
bil dacă cedează tentatiei? Aşa cum subliniază Spinoza 
(1632-1677), este o contradicţie să spui că omul este liber si 
în acelaşi timp că s-a lăsat sedus. Trebuie să acceptăm că dacă 
omul n-a putut rezista tentatiei, aceasta înseamnă că nu-i stătea 
în putință să nu se lase atras pe panta răului. Dacă omul s-a 
lăsat ispitit aceasta inseamnă că nu era liber să dorească sau 
nu răul; aceasta înseamnă că natura sa l-a determinat irezistibil 
să dorească ceea ce a dorit. Nu numai că sîntem departe de a fi 
siguri că îi stă în putere vorbäretului să inceteze de a mai vorbi, 
alcoolicului să înceteze de a mai bea, copilului să-i placă sau 
nu laptele, dar e de înţeles că acţiunile concrete şi cotidiene 
sînt influențate de anumjte determinări (sociale, economice, 
psihologice) asupra cărora controlul nostru este redus. 

De aceea, moralitatea actelor noastre rămîne indoiel- 
nică: mobiluri sensibile se pot amesteca cu reprezentarea 
datoriei fără ştirea noastră, ceea ce aruncă o îndoială chiar asupra 
realității virtuţii. Buna conștiință a omului stimabil ce crede în 
propria-i bunătate ar putea foarte bine pune in lumină existența 
unei distanțe ce există între interpretarea naivă pe care o 
dăm actelor noastre și adevărata lor semnificaţie, 


b. Măştile viciului 


Astfel, în spatele aparentei diversitäfi a comportamentelor 
umane se ascund unicitatea unui mobil şi permanenţa unui resort 
reprezentat de iubirea de sine. În maxima sa cu nr. 39, La 
Rochefoucauld (1613-1680) aminteşte de faptul că „interesul 
foloseşte tot felul de limbi şi joacă rolul a diverse personaje, 
chiar pe cel al dezinteresatului”. Omagiul pe care viciul îl aduce 
virtuţii este acela de a imbrăca forma acesteia. Oricine se poate | 
crede astfel binevoitor şi milos în momentul in care, condus de ] 
interes, îl sprijină pe celălalt provocindu-i recunoştinţa, stima 

Mi Doe aa mă 


sau respectul. Act de orgoliu într-un gest de umilință, virtutea 
asigură conştiinţa curată celui care-şi transformă bunătatea în 4 
vanitate şi îl face să-i crească înfumurarea printr-un adaus de | 
amor propriu. 

Dacă virtuțile nu sînt, precum spune La Rochefoucauld, 
decit vicii deghizate, morala este la drept vorbind absentă din 
această lume. S-ar potrivi zeilor şi nu oamenilor; ultim paradox 
fiindcă numai oamenii au nevoie să fie morali. Ea pare condam- 
nată să nu fie mereu altceva decît o simplă idee despre rațiune, 
poate necesară, însă fără obiect sau realitate. 

` Dacă dezinteresul nu este altceva decit triumful unui utili- 
tarism pervers, morala formală a lui Kant este mereu contrazisă 
de egoismul incrincenat al oamenilor, incapabili să trăiască con- 
duşi de rațiune. Aceasta le traduce slăbiciunea voinței si forța 
dorinței sau, mai degrabă, disimulează sub aparenţa voinței 
sireteniile dorinței. 


c. Triumful interesului bine înţeles 


Dacă orice virtute este interesată, trebuie să admitem odată 
cu Schopenhauer (1788-1860) că imperativul categoric este în 
el însuşi egoist. Departe de a mă supune prin el unei legi care 
mi-aş dori să devină universală, îmi interzic în cele din urmă 
să fac ceea ce nu mi-ar plăcea să mi se facă şi care mi-ar 
contrazice utilitatea. Îmi conditionez datoria de necesitatea 
unei reciprocitäti şi cedez presiunii celui mai vechi interes care 
există: acela de a rămîne în viață. Fac bine pentru că mi-e teamă 
să nu mi se facă rău şi o fac în măsura în care nu'mi se face rău. 
Fac ceea ce-mi convine mai mult. Teama de ceilalți şi de forța 
lor, potenţial superioară forței mele, mă face să .văd în morală 
cel mai bun scut pentru propria-mi slăbiciune. 

Morala nu reprezintă în aceste condiţii decit nevoia vitală 
a omului slab care ridică la nivel de valoare propria poziție de 
neputinţă cerindu-le celorlalți să-și anihileze forţa. A-şi face 
din situaţia de fapt o datorie este strategia sclavului care, împins 
de speranța de a rămîne în viaţă, numeşte „bine” ceea ce este 

inofensiv sau „bun” ceea ce nu-i trezeşte teama. Morala ar fi 
în aceste condiţii un alt nume dat incapacității oamenilor de 
a înfrunta realitatea aşa cum este ea, cu asprimea si violența 
ei, şi soluția pe care au găsit-o pentru a pune în acord diferenţele 
de putere cu supraviețuirea speciei umane. 


B. VICIUL ȘI NECESITATEA VIRTUTII 


a. Imoralitatea ca fapt 


Deşi idealul moral este contrazis în fapt de egoism sau 
de dorinţa de a trăi a oamenilor, aceasta nu ne indreptäteste 
îndeajuns ca să aruncăm îndoiala asupra valorii sale. Desigur, 
e dificil să nu-ţi pierzi încrederea în virtute, care poate n-a existat 
pe pămînt. Acest „rău radica! înnăscut în natura umană” despre 
care ne vorbeşte Kant ne-ar determina să fim şi mai pesimisti. 
Totuşi, chiar dacă n-ar fi existat niciodată vreo acţiune cu 
adevărat virtuoasă, adică dezinteresată, morala continuă în 
aceeaşi măsură să-şi impună forța de convingere, să-i ceară 
omului să se depăşească, să treacă dincolo de tentatia patologică 
a plăcerilor şi intereselor ce tin de natura sa. 


b. Virtutea ca necesitate 


Într-adevăr, faptul că, la drept vorbind, virtutea nu există, 
nu schimbă nimic din punct de vedere moral. „Trebuie, deci poți” 
înseamnă că e de ajuns ca virtutea să fie posibilă pentru ca noi să 
fim obligaţi să fim virtuoşi. Şi invers, e suficient să fim obligaţi 
să fim virutosi, pentru ca virtutea să fie posibilă. Tocmai pentru 
că răul este o tentaţie, noi trebuie să facem bine. Morala e 
posibilă pentru că trebuie să facem bine şi e necesară pentru că 
noi, de fapt, facem rău. 

Fericirea ne-ar cere, fără îndoială, o speranță mai fermă, 
o credinţă mai întărită în realitatea virtuţii. Puțin ne consoleuză 
ideea că aceasta este posibilă, chiar dacă ştim că importante nu 


sînt actele propriu-zise, ci intenţiile. De ce atunci ceea ce ar 
trebui să ne ajungă nu ne ajunge? 


C. LIMITAREA DATORIEI 
LA CONSTRINGERE 


Putem bănui că această nevoie de moralitate nu este ea 
însăşi decit simpla manifestare a unei constringeri exterioare, în 
loc să fie expresia sublimă a unei obligații pe care rațiunea 
suverană ar putea să o impună, în fiecare dintre noi, idiosincraziei 
dorințelor. Caracterul întotdeauna conventionalal valorilor mo- 
rale ar trebui, în acest sens, să ne convingă de faptul că morala 
este reductibilă la un fapt şi obligaţia e o simplă rezultantă a 
presiunii sociale. 

Relativitatea valorilor atit cea culturală cit si cea istorică 
pe care o constati sociologia sau etnología ar putea foarte bine 
să se adauge acestei ipoteze. Dacă totul e unic iar conținutul de 
valori se modifică în funcţie de mediul geografic sau succesiunea 
secolelor, trebuie să admitem că binele, departe de a fi expresia 
unui acord universal între oameni în privința scopurilor demne 
de a fi propuse acțiunii, nu reprezintă decit ceea ce oamenii au 
considerat a fi bun pentru ci, adică util din punct de vedere 
social, tinind cont de epocă şi de organizarea socială. 


a. Simpla utilitate a moralei 


Morala se reduce în cazul de faţă la obiceiuri, subli- 
indie caracterul cutumiar şi creator Si ordine. Principiile 
măsura în care imit ne să era cu ceilalti 
şi-l constring, indiferent de sociabilitatea sa, să prefere 
coexistenta pașnică în locul conflictului generator de tensiuni 
sociale. Înțeleasă astfel, morala îşi dezvăluie adevărata sa 
valoare dovedindu-si utilitatea: aceea de a fi o convenţie, fără 

îndoială discutabilă, arbitrară, în mod evident, dar indispen- 
subilă grupului social, manifestindu-i acestuia epoismul colectiv 
şi interesul în sensul bun al termenului. 

Faptul că fiecare grup social este pe deplin convins că 
regulile după care se conduce sînt cele mai bune si ar merita să 
fie universalizate nu schimbă nimic. Credinţa în existența unui 
bine în sine îşi are desigur şi ea utilitatea, întărind legătura în altă 
parte: Binele se reduce la ceea ce fiecare societate consideră a fi 
bun pentru ea, fiecare individ încercînd să i se conformeze, din 
interes sau din teamă. 


b. Virtutile convenției 


Morala nu mai are, în aceste condiţii, decit forța unei bune 
intenţii. Ea ţine la eficacitatea unei legalitäti care, neputindu-se 
baza pe bunăvoința oamenilor şi fără a fi asipurată că aceştia 
sint capabili să-şi înțeleagă interesul, # constringe să acționeze 
ca si cum aceștia ar fi rezonabili, să pună de acord interesul 
propriu cu interesul general, să contribuie la binele comun fără a 
le Jăsa deschisă posibilitatea unei alte aleperi. 

Ceea ce se doreşte şi poate deveni posibil este ca această 
acţiune repetată a legilor să producă i in om obisnuinta moralității, 
obisnuinfa de a face bine să devină pentru om ca o a doua natură 
a sa, însă din nou esenţialul se găsește în altă parte. Abilitatea 
convenției sociale vine din faptul că ia oamenii aşa cum sint. Ea 
nu pretinde să acţioneze asupra intenţiilor acestora, ci numai să 
le orienteze comportamentele. Puțin contează pentru ea dacă 
oamenii fac bine din laşitate, de frica pedepsei ori din ipocrizie; 
pe scurt, dacă-şi urmăresc interesul sau sînt sinceri. Pentru ea 
important este doar ca aceştia să acţioneze potrivit normei sociale, 
să i se supună acesteia. 


c, Teama ca fundament 


Că morala este in esenţă o strategie socială nu este numai 
un fapt constatat de sociologi şi etnologi. Oricine poale, pe 

cont propriu şi în deplină sinceritate, să încerce experiența 
imaginară crucială ce constă în a fe întreba ce ai face dacă ai 
avea posibilitatea să încalci legea fără să fii pedepsit. Ce-ar 
deveni morala dacă am putea face rău fără să fim pedepsiți? 
Să ne imaginăm, aşa cum ne îndeamnă J.J. Rousseau, că 
putem, printr-un simplu act de voinţă, să ucidem un bätrin man- 
darin ce locuieşte la Beijing, a cărui moarte ne-ar aduce mari 
avantaje. Putem paria că nimeni n-ar cruța viața acestui demnitar. 
Să înfruntăm adevărul crud al acestor fantezii, să ne dezgolim şi 
să ne plasăm singuri în oglinda conştiinţei, şi să ne întrebăm odată 
cu Platon (427-347 î.e.n.) ce s-ar întîmpla dacă am avea şi noi, 
precum personajul mitic Gygès, un inel fermecat care să ne facă 
neväzuti si să ne dea posibilitatea să nu fim văzuţi de nimeni 
cînd facem rău. Dar să eliminăm feama dea fi judecați si pedep- 
siti şi să conchidem cu luciditate că morala riscă să dispară şi 
datorită faptului că avea drept fundament frica şi numai frica. 


D. VALOAREA ARMONIEI SOCIALE 


a. Virtutea calculată 


Va trebui astfel să le dăm dreptate sofiştilor cînd afirmă 
că cei buni nu sînt în realitate mai buni decit cei răi; sînt doar 
mai putin curajoşi sau mai neîndeminatici, incapabili să facă 
rău cu abilitate, fără să fie descoperiţi. Faptul că respectă legea 
nu înseamnă că sînt de partea ei, ci o iau ca pe o precauție, 
Astfel, ei pot fi mai răi decit cei răi: cu cit cintäresc mai mult 
cu atit sînt mai ipocriti. Nu acceptă legile decît în măsura în 
care acestea-i asigură protecţie şi resping răul doar pentru că-s 
incapabili să-l provoace sau pentru că le e teamă să nu se 
răsfringă asupra lor. 

Pentru aceştia, mai mult decît pentru cei răi a fost 
inventată religia şi a fost creat un dumnezeu nevăzut, pentru ca 
aceştia să nu aibă impresia că nu există pedeapsă şi să se simtă, 
aşa cum afirmă sofistul Hippias, judecaţi şi supravegheați acolo 
unde legea nu are puterea să o facă. Religia este considerată o 

strategie ultimă a puterii pentru că reuşeşte să acopere lipsurile 
legii făcînd din spaţiul social un spațiu perfect vizibil, în care 
nimeni nu mai poate fi rău fără a se afla în pericol sau să încalce 
legea fără a se supune riscului. 


Demnitätii lui Oedip care-şi scoate ochii pentru a nu mai! 


vedea răul ce l-a făcut trebuie să-i opunem mediocritatea omului 
bun care nu-i cu adevărat bun şi nici mai bun decît cel rău. Ezitările 
sale nu sînt virtuți si circumspectit şi scrupule, cel mult anticipări 
calculate, dictate de prudenţă. În această privinţă el nu se 
deosebeşte de cel rău decit la nivelul mijloacelor folosite, nu si 
la nivelul scopului care urmează să fie atins. Fiecare urmăreşte 
să-şi satisfacă dorința folosindu-se de mijloacele ce-i sint acce- 
sibile. Dacă cel rău nu valorează nimic, cel bun este mai putin 
bun decit incearcă să pară, el care nu vede în virtute decit sfaturi 
utile şi căruia caracterul slab îi interzice să se afle la înălțimea 
adevăratelor sale dorinţe. 


b. Morala înțeleasă ca politie 


În concluzie, trebuie spus că datoria nu exprimă decit o 
falsă universalitate. Legeamorală, departe de a traduce aspirația 
spre universal a unei rațiuni împărtășite de toți si care se doreşte 
un scop comun tuturor oamenilor, nu este, potrivit legii naturale, 
decît manifestarea unei ordini necesare. Ordine inţeleasă în sens 
strict. Legea morală poate, cel mult, să fempereze pasiunile, să 
pună de acord interesele, să calmeze contradicţiile, Este aşadar 
mai puţin un rezultat al voinţei, fiind mai degrabă o consecinţă a 
naturii umane care în orice loc şi-n orice timp necesită să fie 
disciplinată printr-o regulă exterioară. 

Ar fiiluzoriu să vedem in legea morală un ordin căruia 
realitatea ar trebui să i se supună, ea fiind semnul pasivităţii 
oamenilor şi nu produsul libertăţii lor. Condamnaţi să trăiască 
împreună şi să suporte limitele inerente naturii lor, aceştia nu 
pot subzista decit gäsindu-si reguli care să le convină cel mai 

mult şi care să-i constringă să se facă utili unii celorlalți, 
apărîndu-i de ei înşişi. 


CONCLUZIE 


Acest raport de analogie nu implică nici o idealizare, nici 
o căutare a vreunui principiu transcendent sau anistoric. El ia act 
de o situaţie de fapt iar faptele n-au nici o valoare. Nu sînt nici 
bune, nici rele; sînt aşa cum sînt; n-ai ce scoate din ele, nici sens, 
nici judecată, Se poate doar face astfel încît, în combinaţie, să 
producă o ordine asemănătoare celei care în natură produce 
fenomenele în mod imanent. Înţelcasă astfel, morala poate neu- 
traliza efectele devastatoare ale pasiunilor oamenilor numai 
pentru că e un rezultat al legilor naturii reale a acestora. Părăsind 
poziţia idealistă ce insistă în a-i considera pe oameni aşa cum ar 
trebui să fie şi nu așa cum sint, morala cîştigă în eficacitate şi 
promovează cu adevărat armonia socială. 

DELIBERAREA MORALÀ 


Morala fiind un fapt ce nu exprimă decit ordinea istorică 
şi socială care a produs-o, nimic nu-i garantează valoarea. 
Simplul fapt că morala există nu ne spune nimic despre valoarea 
ei, căci nu-i putem găsi fundamentul în artificialitatea ce-o 
caracterizează. De ce să respectăm acest fapt mai mult decit 
un altul? La urma urmei, calomnia. omorul. violul sînt si ele 
fapte. De ce să nu le preferăm pe acestea celuilalt? Realul este 
din punct de vedere moral fără valoare: este, totu-i un punct şi 
este ceea ce este potrivit unui principiu de identitate ce interzice 
orice judecată. 

A spune, aşadar, că morala este un fapt, înseamnă a admite 
că nu poate fi construită. Orice poziţie de valori nu ne trimite 
decit la o alegere arbitrară, o alegere care ar fi putut fi alta decit 
cea făcută. Orice judecată riscă să devină aporie, N-aş putea să-mi 
judec propriile valori decit în numele altor valori care, la rindul 
lor, ar putea fi judecate de altele ce nu le-ar considera pe ale 
mele decit nişte simple fapte, şi aşa mai departe. Problema funda- 
mentului ne introduce într-un cere vicios: fie ar trebui să 
judecăm fără încetare, fie admitem, fără să judecăm, valoarea 
valorilor noastre. Considerăm totuşi un fapt ceea ce trebuia 
neapărat să fie justificat. Implicit, punem în valoare ceea ce 
pretindem că fondăm. Astfel se intimplă cu pretenţia de a 
demonstra rațional legitimitatea alegerii pe care o facem Între 
virtute şi fericire, de exemplu. O asemenea demonstraţie ar 
dovedi cel mult că implicit am ales să facem din rațiune valoarea 
ce judecă celelalte valori. De fapt, am pus în valoare rațiunea, 
însă nu i-am fundamentat valoarea 


e nd RI N II 


A. ANGAJAREA MORALĂ 


2. Orice deliberare este falsificată 


Acest labirint al valorificării ne arată, dacă e să-i dăm 
crezare lui Jean-Paul Saitre (1905-1980), că în realitate orice 
deliberare morală este falsificată. În aparenţă, alegem între două 
valori fără îndoială după deliberare, după ce am cântărit, judecat, 
comparat. Valoarea ar fi astfel efectul unui raționament ce a 
orientat alegerea făcută. i 

Totuşi, în realitate, alegem fără să cîntărim prea mult. Simu- 
lăm ezitarea între motivele sau mobilurile cărora le-am conferit 
înainte o anumită valoare. Hotärirea finală nu face decit să 
confirme aceastii alegere prealabilă. Ceea ce nu înseamnă că 
decizia nu este liberă, ci dimpotrivă, că este simplul efect al liber- 
tätii mele fondatoare, însă netondată. Nu alegem între lucruri 
care au deja o valoare; tocmai pentru că le alegem acestea 
capătă valoare, le alegem aşadar pentru că ele au fost deja alese 
într-un anume sens. Decizia este mai puţin rezultatul unei compa- 
raţii a mai multor posibilităţi care să-mi determine voinţa să 
meargă într-o direcţie şi nu în alta şi este mai degrabă pura expre- 
sie a libertăţii mele. Ceea ce vreau să fiu în viitor conferă dintr-o 
dată valoare motivelor alegerii pe care o voi face. 


b. Sens si situație 


Într-adevăr, sensul nu-l găsim în lucruri ci, dimpotrivă, 
libertatea e ceacare prin actele noastre dă valoare situațiilor. 
Astfel, nu mă hotărăsc să mă revolt după o îndelungă ezitare 
privind sensul pe care să-l dau condiţiilor mele de existenţă şi 
după ce compar motivele care le-ar face intolerabile sau'supor- 
tabile. Nu pentru că m-am revoltat, am dat situaţiei mele sensul 
de a fi intolerabilă. /nto/erabilă este o situație pe care am 
decis să n-o mai tolerăm. Nefiind aşa înainte de a lua decizia 
aceasta înseamnă că am transformat această alegere de a nu 
mai fi sclav în motiv de a alege. Motivele alegerii nu-și găsesc 

realitate decit după ce alegerea s-a ficut. Alt individ, aflat în 
aceeaşi situaţie, n-ar fi luat aceeaşi decizie pentru că, în realitate, 
nu avea acelaşi scop. Ar fi zadarnic, aşadar, să încerci să explici 
o alegere prin motivele care-au determinat-o, după metoda zia- 
ristului care pretinde că explică o revoltă spunind că situaţia 
devenise intolerabilă. Dimpotrivă, hotărindu-mă să mă revolt, 
voi descoperi deodată o mulțime de motive ca să o fac. Aşadar, 
libertatea e cea care produce valori si nu valorile sint cele care 
conditioneazä exercitiul libertății. 


c. Omul şi vocaţia sa de a crea valori 


Definind libertatea ca scop, existentialismul demonstrează 
că valorile nu precedă libertatea. Așadar, fiecare este pe deplin 
responsabil de valorile sale şi, alegindu-le, se alege pe el însuși 
aşa cum ar vrea să fie. Ar fi deci zadarnic să căutăm un 
fundament în afara libertăţii. 

Ateismul exprimă deşertăciunea unei asemenea căutări. 
Reluind fraza lui Dostoievski: „Dacă Dumnezeu n-ar exista, totul 
ar fi permis”, Sartre concluzionează că. privat de un fundament 
transcendent, de un punct de sprijin exterior lumii, omul este 
condamnat să fie liber şi să devină creatorul propriilor sale valori. 
Fără o morală gata făcută, pregătită pentru a fi aplicată, omul 
cunoaşte incertitudinea şi neliniştea, Singur şi fără a avea o instan- 
tă care să-l ierte, el îşi găseşte totuşi demnitatea în statutul său 
de a fi liber. Odată aruncat în lume, el trebuie să-şi inventeze o 
existenţă şi nişte valori, trebuie să devină fără incetare, fiecare 
nouă alegere conferindu-i un sens nou vieții. 


B. O INDETERMINARE FUNDAMENTALĂ 


a. Responsabilitatea în fiecare clipă 


Fiecare este astfel responsabil de el insusi, dar si de umani- 
tatea întreagă pentru că Omul este făcut din noi toți; devenind 

omul care-am vrea sä fim alegem, de fapt, Omul aşa cum am 
vrea să fie. Libertatea înseamnă angajarea proprie şi a celorlalţi : 
într-un act inventiv care să-l determine pe om să devină 
demiurgul naturii sale şi 4/ unei morale de dimensiuni umane. 
Umanismul lui Sartre este aşadar un optimism: libertatea care 
instituie valorile este această alegere prin care viitorul anunță 
ceea ce sîntem dînd, în schimb, un sens trecutului nostru. 

Morala este un rezultat al libertăţii noastre dar şi cea care 
o salvează. Dacă omul devine alegindu-si morala, atunci el se 
defineşte nu prin ceea ce e, ci prin ceea ce nu e, adică prin libertate, 
scop, transcendenţă. Într-adevăr, a fi liber înseamnă a putea 
oricînd să fii altceva decît ceea ce eşti, în opoziție cu lucrurile 
care au, odată pentru totdeauna, o esenţă de care nu sînt respon- 
sabile, fiindcă au fost făcute de altele. Omul îşi este sie însuşi 
Dumnezeu şi-şi asigură mintuirea, găsind în el forța de a clădi în 
lume ceca ce nu mai poate fi în exterior, chiar dacă o face cu 
prețul singurătăţii şi al neliniştii. . 

Optimismul tragic al lui Sartre arată din plin că morala 
exprimă întotdeauna o valorificare şi o alegere de sine prin 
sine, Alegi să fii laş sau erou printr-o creaţie spontană a libertăţii. 
Dacă Sartre apără ideea de libertate, este vorba de o libertate 
total nedeterminată, fiindcă în orice clipă pot, prin alegerile pe 
care le fac, să-mi schimb total existența. i 


b. Libertatea conjugată la viitor anterior. 


Doar moartea poate anula această libertate. Odată mort, 
se va spune va fi fost şi se va putea conferi existenţei mele o 
esenţă, stabilindu-mi-se odată pentru totdeauna opțiunile. Viu 
însă, trebuie să ştiu ce vreau să fi fost. Libertatea fiind un scop, 
se conjugă la viitor anterior. Privesc viitorul ca şi cum ar fi un 
trecut: pot într-adevăr să fiu ceea ce voi fi dacă fac această 
alegere? Atita timp cit exist amin mereu fiindcă-mi conserv 
resursele pentru a-mi reorienta viața într-un alt sens, schim- 


bindu-mi astfel trecutul. 

Totusi, ceea ce voi fi nu este chiar o strictä proiecție a 
ceea ce sînt în prezent? Alegerea pe care o fac nu este o traducere 
a ceea ce sînt? 


C. SĂ-ȚI ALEGI O MORALĂ? 


Această libertate absolută prin care fiecare se află la baza 
moralei riscă să dispară tocmai datorită indeterminării sale. Dacă 
libertatea este peste tot, atunci nu e nicăieri. Dacă este totul, nu 
este nimic, Ca să existe libertate trebuie să existe grade de 
libertate, Într-adevăr, dacă libertatea-i egală în toate acțiunile, 
aşa cum observă Maurice Merleau-Pouty (1905-1961). sclava 
se bucură de tot atita libertate şi cînd trăieşte cu teamă şi cînd 
se revoltă. Dacă, aşa cum spune Sartre, a alege să nu alegi e tot 
o alegere, atunci peste tot e un maximum de libertate si nici un 
act nu este mai liber decit altul. Nu vom mai putea astfel să ne 
ciştigăm libertatea; ea ne este dată orice am face: este un fapt, 
nu 0 cucerire, pentru că nu poate fi ameninţată de nici o 
îngrădire. Nu mai avem deci nimic de făcut. 


4. Înlănțuirea alegerilor 


Pentru ca o acţiune să poată fi o manifestare a libertăţii 
noastre, ar trebui ca aceasta să se poată deosebi de alta, să se 
detaşeze pe un fond de non-libertate: pe scurt, să fie 
determinată. Un act devine liber numai in condiţiile în care 
nu totul este posibil. A alege inseamnă tocmai a-ţi risca 
libertatea, a lua-o decizie fără să existe posibilitatea de a reveni 
tot timpul asupra ei. Trebuie ca libertatea să-mi fie cel puţin 
solicitată de alegerile mele precedente. Şi asta pentru că eu 
nu aleg ceea ce vreau să fiu decit în functie de ceea ce sint; 
alegerea-mi este precedată de o altă alegere. Sint in realitate 
prizonier al meu şi al trecutului meu. 


-b. Alegerea lui Ulise 


Orice alegere presupune existența unei alegeri care s-o 
preceadă în timp şi care, în multe privinţe, să o explice. Într-un 
mit din finalul Republicii, Platon ne spune povestea lui Er 
Pamfilianul , soldat mort pe cîmpul de luptă şi care reînvie în 
mod miraculos şi e în stare, privilegiu nemaiauzit, să 
povestească ceea ce se întîmplă dincolo. Sufletele sînt supuse 
unei judecăţi şi trebuie, pentru o viitoare reîncarnare, să-şi 
aleagă o viaţă nouă. 

Sensul mitului în aparenţă este limpede. Zeii sînt neprihăniți 
şi orice om este responsabil de viaţa lui pentru că odată îi stătea 
în putere să prefere o alta. Morala începe cu această alegere: 
fiecare va hotărî ceea ce va fi. Fără să-i fie îngăduit să se plingä: 
cel ce alege să fie tiran acceptă şi ceea ce tine de o asemenea 
viață (crime, viclenii, singurătate etc.). Să urmărim totuşi povestea 
ciudată a sufletului lui Ulise. În timp ce toate sufletele se înghesuie 
să aleagă vieți pline de glorie, Ulise, obosit de un trecut despre 
care se ştie că a fost tumultuos, alege o viață pe care celelalte 
suflete o dispretuiserä: viața simplă, liniştită şi lipsită de ambiţii 
a unui om oarecare. Libertatea de a vrea nu este aşadar atit de 
lipsită de determinare precum s-ar părea. Ulise nu-şi alege viața 
viitoare decît în funcţie de cea trecută, adică în funcţie de ceea 
ce este el de acum înainte. 


CONCLUZIE : 


Alegerea lui Ulise este așadar mai putin un început decit 
un rezultat: decurge din lanţul alegerilor făcute deja în trecut. 
Ulise alege altceva decit ceea ce este, pentru simplul motiv că 
este obosit să mai fie ceea ce este. Dacă prezentul este astfel 
conţinut în trecut, /ibertatea nu poate să se sustragă înlănțuirii 
cauzelor. Dacă a alege înseamnă deja a te fi ales, această alegere 
iniţială distruge ideea de libertate ca putere fondatoare. 

GENEALOGIA MORALEI 


Fiind mai radical, Nietzsche (1844-1900) face din morală 
un simplu simptom. dealurile morale, lipsite de orice fundament 
transcendent (Dumnezeu a murit), n-au sens decit în ceea ce le 
priveşte originea. Nu sint, în sens strict, decit judecăţi de valoare 
şi, mai precis, aprecieri care exprimă atitudinea în fata vietii a 
celor ce o formulează. Astfel, judecata morală nu poate fi reve- 
latoare decit pentru un anumit tip de om, a cărui fiziologie îi 
explică modul de a fi si, in consecinţă, valorile. 

Analiza lui Nietzsche este aşadar înainte de toate o meto- 
dologie. Dacă ierarhia valorilor este un fapt lipsit de legitimitate 
şi fundament nu poți să-ți dai seama de aceasta decit pornind 
dinspre fapt spre sursă, analizindu-i presupoziţiile latente, intre- 
prinzind o genealogie a moralei. Mişcarea genealogică este dublă: 
să descoperim originea valorilor noastre si să ne pronunțăm 
asupra valorilor acestei origini, Dacă nu există decit judecăţi 
de valoare, putem într-adevăr să ne evaluäm întotdeauna 
dintr-un alt punct de vedere morala. după ce am văzut că aceasta 
este semnul unor anumiți oameni si unor anumite voințe. Să 
evaluezi înainte de a reevalua, acesta este cel dintii aspect critic 
şi demistificator al metodei nietzscheene 


A. ORIGINEA VALORILOR 


A-ţi trece valorile prin focul criticii inseamnă inainte 
de toate să arăţi că, dacă evaluärile tale nu exprimă decit modul 
tău de a fi, atunci nu vei avea niciodată decit valorile pe 
care le merifi: nu cele pe care ti le doreşti ci singurele de 
care eşti capabil. 

a. Morală si idealism 


Dacă examinäm judecätile de valoare ale civilizaţiei 
noastre trebuie să admitem că sînt în mod esenţial marcate de 
idealism. Morala este, în fond, idealistă, preferindu- pe „a trebui 
să fii” lui „a fi”, inteligibilul sensibilului, raţiunea intereselor, 
idealul realului. Ea nu vrea ca oamenii să fie aşa cum sînt, ci 
vrea o altă lume în care aceştia să fie mai buni. Ea nu iubeşte 
viaţa, de aceea vrea s-0 corecteze şi s-o transforme. Visează la 
o viață plină de virtute, la o viaţă care să respingă dorinţele şi 
plăcerile simţurilor, la o viaţă eliberată de corp. 

Această respingere a vieții reale în numele unei alte vieți 
îşi găseşte traducerea religioasă în speranța regiisirii lumii de 
dincolo, iar versiunea filosofică în dualism, care opune lumii 
aparentelor (populate de iluzii şi umbre precum în peştera 
descrisă de Platon în celebra-i alegorie) o lume inteligibilă care 
ar fi singura lume reală, lume a ideilor şi a adevărului. 

acă morala este idealistă, idealismul filosofic este mo- 
ral, Peste tot se citeşte o intenție comună: să respingi viaţa 
pentru a prefera o altă viață care nu există, Să prescrii 
imperative vieţii judecînd-o şi condamnind-o. Să pretinzi că 
viața nu valorează nimic, iată atitudinea nihilistă ce stă la baza 
moralei noastre. 


b. Ura față de viață 


Dacă în toate evaluările noastre nu facem decit să 
proiectăm ceea ce sintem în ceea ce am vrea să fim, 2 detesta 
viața nu este decit un simptom al unui mod de trai redus. Cel 
ce neagă viaţa este cel ce-şi doreşte o viaţă umilă, neputincioasă, 
pe scurt, propria viață redusă, conservarea şi reproducerea 
tipului de om pe care îl reprezintă. A uri viața înscamnă a te 
răzbuna pe ca din neputinta de a o trăi. Numai neputinta de a-i 
da vieţii toate dimensiunile sale (dorinţă, violenţa instinctelor) 
explică aşadar de ce o detestăm într-o asemenea măsură. Această 


ură este mărturia slăbiciunii noastre. Omul slab este cel care-şi 

exprimă prin voință incapacitatea de a-şi putea asuma această 
realitate, singura care există. 


c. O morală a reţinerii 


Faptul că această slăbiciune se găseşte la originea evaluă- 
rilor noâstre morale este confirmat în plus de discursul moralist 
care pretinde să separe voința de putere. Creştinismul a dus 
această distincție la extremă afirmind că morala nu constă in a 
acționa ci în a te abtine si că-ți trebuie mai multă putere să nu 
actionezi decit să actionezi. În faţa violenţei ar trebui să-ți reprimi 
forţa. Superioritatea omului virtuos ar sta aşadar în faptul că îşi 
interzice să facă ceea ce ar putea să facă dacă ar dori. Această 
separare iluzorie a puterii de voinţă este cea care-i permite 
să se manifeste prin renunțare sau, după exemplul lui Christos, 
să-şi iubească duşmanii si să le ierte greşelile. 


d. Convertirea slăbiciunii în forță 


În realitate însă, a nu vrea înseamnă a nu putea. Libertatea 
voinţei înseamnă libertatea de a acționa sau nu. Voința fără 
putere nu este decit o iluzie ce serveşte la ascunderea neputinței 
celui slab. Strategia sa constă în a-şi converti neputinţă în opusul 
ei, în a face din slăbiciune o forță ce transformă fragilitatea 
puterii sale în triumfal voinței. Morala nu exprimă astfel numai 
o neputinţă devenită contestare morbidă, ea semnifică si 
convertirea slăbiciunii în forță, convertire ce manifestă secreta 
dorință a celui slab de a-l domina pe cel puternic. 


B. VALOAREA ORIGINARĂ 
a. Dorinţa discriminării 


Această inversare dovedeşte că morala este la origine 
principiu de acuzare si pretext de răzbunare; este expresia 

resentimentului celui pe care idiosincrazia îl face incapabil să 
suporte viaţa. Imputind greşeli. făcînd reproşuri, acuzind 
continuu, omul moral îşi satisface agresivitatea şi caută vinovaţi 
pentru a putea trece el însuşi ca fiind bun şi drept. Instrumentul 
cel mai eficace în această privinţă este reproşul: dorim să găsim 
vinovaţi şi responsabili pentru că avem nevoie de răutatea 
celorlalţi pentru a ne afirma bunătatea. Afirmarea de sine trece 
prin negarea si dezaprecierea celuilalt: eşti rău, deci eşti bun. 


b. A fi virtuos din necesitate 


Resentimentul nu este altceva decit atitudinea reactivă 
ce constă nu în afirmarea valorilor, ci în negarea valorilor ce 
nu-ţi aparțin, inversind însăşi scara aceasta a valorilor. O neputinţă . 
de fapt îl condamnă pe cel slab să se abţină, această reţinere 
alimentindu-i resentimentul. Este vorba in acest caz de a fi virtuos 
din: necesitate. Neputind adopta valori pe care structura sa nu 
le-ar putea suporta, omul resentimentului le dezapreciază și le 
înlocuieşte cu valori opuse. Frumosul devine urit, binele devine 
rău, forța devine slăbiciune, bogăţia devine sărăcie. Precum 
vulpea din fabula lui La Fontaine care, neputind să ajungă la 
strugurii pe care-i dorea, sfirşeşte prin a spune că sînt prea 
verzi, omul resentimentului, dacă nu-i puternic, frumos sau bogat, 
pretinde că adevărata forţă constă în slăbiciune, că adevărata 
frumuseţe este, în cele din urmă, cea a sufletului. El declară că 
bogăţia nu aduce fericire, că bogatii sînt adevărații săraci, că 
ceea ce-i ieftin valorează mai mult decit ceea ce e scump. Oricine 
va recunoaşte, în aceste exemple, o tendinţă ascunsă în noi toți 
care constă în a denigra ceea ce nu putem atinge, în a scădea din 
valoarea a ceea ce este inaccesibil dorinţei noastre, sau în a simula 
disprețul faţă de ceea ce realitatea ne refuză. 


c. Omul resentimentului 


Ducînd mai departe analizele nietzscheene, Max Scheler 
(1874-1928) a arătat, în Omul resentimentului, că această deza- 

preciere ultimă a valorilor vine să rezolve în fiecare dintre noi 
conflictul între forța dorinţei si cea a sentimentului de neputinţă 
ce generează suferință. Dorinţa nu poate scădea decit cu conditia 
să reuşim să ne convingem că obiectul pe care-l dorim 
într-adevăr nu merită. Astfel, nu ne putem forța atenţia să se 
îndepărteze de ceea ce o obsedează decit ataşindu-ne de valorile 
opuse, făcînd apologia valorilor negative (suferinţă, sărăcie, 
uritenie). inteles ca o pornire reținută, resentimentul este aşadar 
o falsificare a scării valorilor. Aceasta permite o răzbunare pe 
măsura urii acumulate, ură care se stinge doar prin satisfacția 
dezaprecierii. l 


d. De la resentiment la conștiință încărcată 


Morala creştină, potrivit lui Nietzsche, exprimă foarte 
bine această eliberare prin convertirea valorilor, mesajul său 
culminind cu ideea că și cei puternici sint demni de milă si de 
compasiune şi lor putindu-li-se intimpla un rău. Ei vor sfirsi 
prin a se simţi vinovaţi şi din momentul în care vor fi cuprinși 
de resentiment vor deveni incapabili să-şi trăiască propriile 
valori pozitive fără să-şi reproşeze şi fără să aibă conştiinţa 
încărcată. Astfel, ei devin la rindul lor sclavi, în timp ce sclavii, 
eliberaţi de chinul răzbunării, sînt triumfätori pentru că pot, în 
cele din urmă, să se convingă că sint buni şi virtuosi. 


CONCLUZIE - 


Aşadar, se poate vedea că dacă analiza genealogică 
contestă ideea de adevăr moral și se bazează pe analiza 
artificialității valorilor ce pot exprima un anumit tip de fapt 
sau de atitudine față de viaţă, nu se abtine nici să judece, 
Nietzsche nu confundă faptele şi valorile intr-atit încît a reveni 
la originea istorică a valorilor să insemne evaluarea valorii 
originare. Nietzsche critică inversarea scării valorilor pentru a 
stabili o altă ierarhie, o altă morală. 

Nu iesim din moralä pentru cä legätura între valori şi . 
viață este indisolubilă. A trăi înseamnă a judeca. Numai Că i 
viaţa demnă de a fi trăită necesită restabilirea unei morale care 
să fie adecvată vieţii, o morală care să nu mai fie împotriva 
naturii. Dacă, în această perspectivă, viața însăşi sau natura 
devin valori, devin în numele a ceea ce ar trebui să fie adevărata 
viață sau adevărata natură a lucrurilor. Deşi lipsită de 
transcendentä, confruntată cu scepticismul ce priveşte adevărul 
valorilor sale, morala continuă să-şi impună cu aceeaşi 
perseverenţă forma sa imperativă. 

CUNOAȘTERE TEORETICĂ 


ŞI JUDECATĂ MORALĂ 


A. FAPTELE SI VALORILE 


a. Imoralitatea faptelor 


Faptul că orice morală este istorică si exprimă o judecată 
a cărei implantare în lume, în corp, într-o situaţie socială 
determinată îi explică conţinutul, ne interzice să confundăm 
judecata de valoare cu judecata realității. 

Nu există într-adevăr nici o trecere de la fapt la valoare. 
Ceea ce existi nu este deloc acelaşi lucru cu ceea ce trebufe să 
fie. Realul nu constituie o justificare iar a-l intelege nu înseamnă 
a-l aproba. Căutarea cauzelor nu poate servi drept garantie 
sanctificării faptelor. Dacă genocidele sint evenimente istorice 
cărora istoricul le poate găsi multiple explicaţii. aceasta nu înseam- 
nă că ele sint justificate; dacă 6 hotărire este legală, aceasta nu 
inseamnă că este dreaptă şi legitimă; dacă o stare de fapt este 
tolerată, nimic nu ne impiedică să-i denuntäm caracterul intolerabil. 

Dimpotrivă, faptele nu reprezintă pentru conştiinţă decit 
invitații de a depăşi ceea ce este dat, printr-o reflecţie asupra a 
ceea ce trebuie să fie. În acest sens, dacă morala fine de lume ca 
fenomen socioistoric, prin natura sa este exterioară lumii pentru 
că vizează întotdeauna un loc în afara lumii care să-i permită să 
o judece. Deşi imanentă, ea nu renunţă de tot la tr: inscendentà 
şi nu consimte să prindă rădăcini decit dacă are certitudinea că 
poate îndrepta lucrurile, Astfel, omul nu este în lume doar ceta 
ce sint lucrurile în natură: el poate. printr-un act de conștiință, 

să se situeze în afara lumii pentru a o gindi si a o judeca. 


b. Imperativ şi indicativ 


Caracteristica esențială a moralei este așadar aceea de a 
evalua și nu de a constata, de a fi imperauivă şi nu indicativă. 

Nici indiosincrazia dorintelor, nici presiunea socialä nu pot 
influența această necesitate normativă care există în fiecare 
dintre noi. Chiar e atit de evident că l-am ucide pe mandarin, așa 
cum crede Rousseau (capitolul 5), dacă am avea posibilitatea? 
Nu este atît de sigur că, dacă am fi invizibili, am înceta să ne mai 
impunem limite dorințelor complăcîndu-ne într-o imoralitate 
totală. Există fapte pe care nu ni le-am putea dori şi altele pe 
care ne-am simţi obligaţi să le facem. Judecind în sufletul şi con- 
ştiinţa noastră, vedem că nu-i adevărat că am face tot ceea ce am 
putea: nu e posibil să vrem tot ceea ce ne stă în putință să facem. 

Astfel ne sîntem mereu judecători, căci nu ne e posibil să 
reducem ceea ce sîntem la un fapt, fără să ne pierdem 
umanitatea. Imoralitatea absolută ar consta în a da seama de 
faptele noastre aşa cum savantul explică producerea unui 
fenomen natural. A şti cine sîntem nu înseamnă numai a constata 
ceca ce sîntem. Adevărul ființei noastre nu este un adevăr 
ştiinţific ci moral; adevăr care, fără îndoială, ne scapă 
întotdeauna, dar care cere fără încetare să fie recunoscut de 
toate constiintele. 

Dacă ştiinţa se poate mulțumi cu descrierea a ceea ce este, 
conştiinţa morală cere, pentru a face o evaluare, acordul oamenilor 
— aşa cum dovedeşte orice efort de justificare. 


c Constatare obiectivă si exigentă morală 


O constatare a ceea ce sîntem, o descriere obiectivă a 
defectelor şi tentatiilor noastre ne oferă opera Marchizului de 
Sade (1740-1814). Această privire obiectivă reduce omul la 
dorințele sale primitive. Dimpotrivă, cînd Rousseau încearcă 
în Confesiuni să descrie un om în adevărata sa natură, el se 
adresează conștiinței umane pentru ca aceasta să poată judeca. 
„Îmi simt inima şi îi cunosc pe oameni. Nu mă asemän cu nici 
unul dintre cei pe care i-am văzut; îndrăznesc să cred că sînt 
diferită față de toţi cei ce există. Chiar dacă nu sînt mai valoros, 
cel puţin sînt altfel. Dacă natura a făcut bine sau rău spärgind 

tiparul în care m-a format, nu se poate spune decit după ce voi 
fi citit.” 

Dacă Sade nu are nevoie de asentimentul celuilalt pentru 
a explica mecanismul uman şi a descoperi angrenajul fiinţei 
noastre în realitatea ei obiectivă, Rousseau, dimpotrivă, îi cere 
cititorului său să fie de acord cu el în privința a ceea ce are 
valoare, încercind astfel să se justifice. Unul pretinde că a 
împrumutat din ştiinţă tonalitatea constatativă a discursului său, 
celălalt încearcă să introducă în text un adevăr care trebuie 
neapăratrecunoscut dacă vrem ca acesta să existe. C onstatările 
sadiene n-au nevoie de asentimentul cititorului pentru a fi 
adevărate. Confesiunile însă exprimă dorința unui acord moral 
şi a unei transparente a inimilor. Rousseau, convins fiind de 
imposibilitatea de a comunica, îşi proclamă pătimaş inocenţa 
şi se declară garant al autenticității demersului său. 


d. Adevăr şi veridicitate 


În această privință este potrivit să facem o distincție, aşa 
cum face Vladimir Jankélévich (1903-1 955) intre adevărul ştiinţei 
şi cel al valorilor morale. Adevărul ştiinţific nu are nevoie de noi 
pentru a exista sau pentru a nu cădea în greşeală. Este obiectiv; 
există în sine, independent de conştiinţă. O eroare ştiinţifică, chiar 
dacă ar fi susținută de intreaga umanitate, s-ar exclude de la sine. 
Un adevăr științific, chiar necunoscut, continuă să-și păstreze 
valoarea de adevăr. Că il ignoräm ori il apărăm e tot una, Ni s-ar 
părea absurd, de exemplu, să se organizeze o manifestaţie pentru 
Susținerea teoremei lui Pitagora dacă într-o zi aceasta ar fi atacată; 
iar dacă profesori din lumea întreagă predau în acest moment 
acest adevăr elevilor lor nimic nu se schimbă. Adevărul rămine 
independent de orice convingere sau afirmaţie. Nu fine de veri- 
dicitate, cide obiectivitate. 

La polul celälalt, publicitatea valoritor nu este o 
caracteristică extrinsecă a acestora. ci însuşi elementul care le 
asigură existența: acceptarea lor de către lume este esențială. 
Valorile morale nu-și găsesc realitate decit dacă sînt purtate de 

forța unei convingeri ce caută să împărtăşească adevărul 
celorlalţi. Ele nu există aşadar decit cu condiția să fie apărate; 
suportul vitalității lor este implicarea şi veridicitatea. Spunînd 
sau ne-spunind un adevăr moral faci să existe valoarea acestui 
adevăr sau, invers, o pui la îndoială. Este bine ca în practică 
să-ţi aminteşti mereu anumite adevăruri dacă vrei ca acestea să 
continue să existe. Şi această alegere a valorilor nu poate decît 
să se adreseze unei comunități de la care aştepţi acceptare sau 
respingere. 


B. DEMONSTRAȚIE ŞI ARGUMENTATIE 


a. O universalitate de drept 


Astfel, în mod paradoxal, contestarea valorilor nu 
înseamnă atît denuntarea relativității lor sau negarea radicală a 
adevărului lor cît punerea la îndoială a vitalitätii lor $i a 
pretentiei de a fi universale. Această universalitate nu este de 
fapt ci de drept; nu se impune de la sine ci prin dezbatere care 
este proba capacității unei valori de a fi împărtăşită şi 
recunoscută de către alte ființe rationale. 

Scepticismul teoretic ce constă în a te îndoi de 
fundamentul valorilor nu conduce deloc spre relativismul moral. 
Faptul că rațiunea se poate îndoi de adevărul valorilor nu-i 
permite să renunțe la orice valoare etică si să tolereze toate 
convingerile, sub pretext că nu există criteriu obiectiv al 
adevărului moral. Astfel, aşa cum arată Voltaire (1694-1778) 
la urma urmei putem tolera o greşeală din scepticism sau cu 
convingerea că aceasta va sfirsi, mai devreme sau mai tirziu, 
prin a dispărea de la sine din cauza contradictiei interne. N-am 
putea totuşi tolera o crimă. Condamnarea şi pedeapsa sînt aici 
datorii cărora în nici un chip nu ne putem sustrage. 


53 


b. Dezbaterea şi ierarhizarea valorilor 


Este desigur tentant să apleci urechea la discursul nihilist 
potrivit căruia, fiindcă totul are valoare în sine, ar trebui să renun- 
fäm la ierarhizarea valorilor. Concluzia aceasta porneşte tatuşi 
de la un postulat îngust. Negäsind în practică criteriul obiectiv al 
unui adevăr care să orienteze domeniul teoretic şi să excludă 
orice diferend între oameni ar trebui să abandonäm acțiunea 
umană iraționalităţii ce pare să o fi constituit. Pentru că nu 
putem pune capăt dezbaterii privind valorile prin dovezi de 
necontestat sau demonstraţii indiscutabile, ar trebui să renunțăm 
la ideca de a convinge şi de a discuta. 

În realitate, faptul că valorile morale sînt discutabile 
dovedeşte dimpotrivă că acestea trebuie să fie discutate, Exis- 
tenta unei dezbateri este mai puţin © dovadă a neputinței 
valorilor de a se impune cit un indiciu al convingerii profunde 
că este necesar şi posibil ca părerile despre aceste valori să fie 
convergente. Desigur, nu există dezbatere fără dezacord, însă 
nici o discuție nu ar avea sens dacă n-ar exista dorința de a 
convinge și speranța că dezacordul poate fi îndepărtat. Astfel, 
supoziţia teoretică a dezbaterii nu este aceea că toate opiniile 
sint valoroase ci dimpotrivă, existen fa unei credințe implicite 
în posibilitatea unui adevăr de a exista. 


c. Forța argumentatiei 


Acest adevăr la care vrem să ajungem nu are, fără indoială, 
statutul unui adevăr ştiinţific: însă acesta nu este modelul exclusiv 
al raţionalităţii. Dacă in dezbaterea asupra valorilor nu există 
consens, se poate găsi totuşi o cale de a ajunge la acord. Nu e 
vorba aici atit de a demonstra cit de a argumenta pentru a incerca 
o creştere a adeziunii celuilalt la tezele cu care-i propui să 
fie de acord. Acolo unde nu se poate demonstra logic, există 
posibilitatea de a încerca să dai o formă convenabilă rațiunilor 
tale, eliberindu-le de orice idiosincrazie numai pentru à fi 
acceptate de către ceilalți. Pe scurt. a argumenta inseamnă a 

refuza ideea că judecata ta nu arc decît statutul unei opinii, 
ştiind că nu este o probă de neînvins: înseamnă a gîndi 
punindu-te în locul celuilalt pentru a bănui din vreme obiecțiile 
pe care acesta le-ar putea formula. 


d, Necesitatea dezbaterii 


Dezbaterea este astfel o punere la încercare a valorilor, 
obiecțiile care intervin fiind o conditie esenţială a validității 
tezelor apărate. Punerea în discuţie a valorilor presupune aşadar 
că orice fiinţă ginditoare poate să afirme că valorile morale nu 
sînt expresia unor cunoştinţe ştiinţifice sau a unei competențe 
tehnice, ci manifestarea unci judecăţi ce analizează motivele şi 
le alege pe cele ce ar avea o valoare, la încheierea dezbaterii, 
pentru orice fiinţă înzestrată cu rațiune. Valorile morale, contrar 
adevărurilor ştiinţifice, au aşadar nevoie să fie discutate pentru a 
fi validate: ele nu preexistă acestei validări. 

Această posibilitate de a argumenta în lipsa demonstraţiei 
nu este numai de fapt: argumentatia este şi o necesitate de drept. 
Într-adevăr, nici o dezbatere n-ar avea sens fără acest efort pe 
care fiecare trebuie să-l facă pentru a-și construi propriul 
discurs. Astfel, resortul oricărei activităţi practice (morale sau 
politice) este în realitate o necesitate etică ce se exprimă prin 
argumentatic. 


C. ETICĂ SI CIRCUMSTANT À 


Totuşi, cum ne asigurăm că această pornire de a dezbate şi 
de a convinge este una morală şi nu una simplu retorică? Cum 
vom şti dacă e rezultatul unei dorințe legitime de a-ţi impune 
punctul de vedere cel mai potrivit sau numai rezultatul unei voințe 
de a deţine puterea? Ambiguitatea rămîne atita vreme cit orice 
dezbatere implică utilizarea procedeelor retorice de convingere. 
E potrivit să arătăm şi că această utilizare este la drept vorbind 
mai puţin un fapt de care-ar trebui să ne ferim cît o datorie. 

a. Datoria de a fi retor 


Aristotel sustine acest paradox in Retorica unde îşi 
justifică, faţă de Platon, necesitatea utilizării retoricii pentru 
a-i combate pe retori, pentru a-i face pe sofisti să-şi întoarcă 
armele spre ei înşişi. Într-adevăr, retorica nu este decit un 
ansamblu de mijloace nici bune, nici rele în ele însele. Scopul 
urmărit, acela de a convinge de dreptate sau nedreptate este 
cel care determină valoarea morală a unui discurs, Aşadar 
nu este vorba aici de a condamna din principiu, aşa cum o face 
Platon, „cuvîntul frumos”, de a renunța la Serviciul artei 
oratorice, căci aceasta poate fi un mijloc eficient de a-ţi asigura 
triumful binelui. Astfel, Socrate, neapelind la armele retoricii, 
s-a lăsat condamnat: a sacrificat justiţia reală unei justitii ideale. 
Cînd însă ne stă în putere să favorizăm aici si acum triumful 
binelui, nu ţine de responsabilitatea noastră să facem totul pentru 
dreptate? 


b. Abilitate si virtute 


Este nepotrivit, în acest sens; să spunem că locurile de 
dezbatere sint locuri imorale potrivite cu violența pasiunilor: 
nu putem risca lăsînd să învingă irationalul numai pentru că 
refuzăm să ne apărăm armele argumentaliei. Altfel spus, contrar 
a ceea ce susține Socrate, nu e de ajuns să te ştii nevinovat, 
căci aici și acum trebuie să se facă dreptate, iar morala să-şi 
croiască un drum: „Nu-ţi este permis să fii neindeminatic cînd 
scopul este bun”. Dacă abilitatea, aşa cum spune Aristotel, nu 
este virtuoasă in ea însăşi, indeminarea are fără indoială virtuți 
care trebuie amintite cu atit mai multă forţă cu cît neglijenta în 
privința mijloacelor poate fi o greşeală. 


€ „A prinde ocazia” 


A rata ocazia de a face bine este o greșeală din moment 
ce am putea avea mijloace şi ne-am putea strădui să o facem. 

Principiul acesta de a „prinde ocazia” poate fi înţeles astfel nu 
ca o invitație la „oportunism” (folosirea circumstanțelor în . 
interes personal, incälcind la nevoie principiile), ci ca un îndemn 
la vigilentä etică ce constă în a beneficia de avantaje într-o 
situaţie dată pentru a asigura succesul binelui. 

Virtutea se manifestă în cazul de față prin refuzul de a te 
lăsa pradă capriciilor hazardului. Este vorba de a-i da o şansă 
acţiunii morale pregătind împrejurările. Numai pentru că lumea 
este ordonată la modul general şi pentru că viitorul rămîne 
nedeterminat este posibil să ne exersăm libertatea într-un mod 
activ. Bineînţeles, ar fi mai bine să poți renunţa: ar fi mai bine 
pentru om să-i fie suficientă înţelepciunea. „A prinde ocazia” 
este totuşi singurul imperativ care poate fi adresat omului, în 
condiţia sa de om, abandonat contingentei. Tocmai pentru că Pro- 
videnta este slabă, pentru că lumea este imperfectă trebuie să ştii 
să prinzi ocazia să o faci mai bună. 


d. Kairos şi etică 4 


Această poruncă ne aminteşte că există tot felul de modali- 
täti de a rata binele, că virtutea nu constă numai în a acţiona 
aşa cum trebuie, ci şi cîndtrebuie. Kairos defineşte astfel ocazia 
propice, momentul potrivit în care trebuie să actionezi. Ratăm 
cel mai adesea binele pentru că este prea devreme sau prea 
tîrziu. Invers, virtutea constă în a nu „rata” tangenta cu 
prezentul, căci „scopul acțiunii este influențat de împrejurări”. 
Desigur, am putea sublinia aici aparenţa de imoralitate a 
identificării acţiunii bune cu acţiunea reuşită. Dacă, într-adevăr, 
„a prinde momentul” este o invitaţie la a şti să-ţi adaptezi 
scopurile mijloacelor, atunci s-ar părea că morala se reduce la 
o tactică. Totuşi, Aristotel ne aminteşte pur si simplu că 
moralitatea nu se poate nutri din eşec. Kairos nu e nimic altceva 
decît binele în funcţie de timp. 

D. VIRTUTE SI JUDECATĂ 


a. Discernämintul omului virtuos 


Nu există o ştiinţă a binelui în general. Nu e posibil să vorbeşti 
de o ocazie la modul ştiinţific pentru că există atitea ocazii cite 
situaţii particulare. Asttel, nu putem lăsa în seama inteligenţei 
abstracte, solicitate, de exemplu, de către demonstrația matematică, 
determinarea timpului oportun. Și apoi aici e mai întii o problemă 
de rapiditate. „A prinde ocazia” ne pune la încercare puterea de 
decizie. Împrejurarea este astfel locul unei indecizii intrerupte cu 
o mină fermă de intervenţia umană a deciziei. Cind trebuie să iei 
repede o hotărire, iei de fapt în stăpinire „şansele“ pe care timpul 
ți le oferă; evoluţia lucrurilor tinind de contingentä, omului îi revine 
sarcina de a înclina balanţa într-o parte sau alta. „A prinde ocazia” 
este gestul opus gestului neîndeminatie, contratimpului. Cine poate 
permite acest gest dacă nu inteligenţa pur teoretică? Calitatea cerută 
este aici disponibilitatea inventivă pe care o dovedeste omul 
prudent. Nu e suficient să aştepţi momentul decisiv. Mai intii, 
pentru a prinde momentul potrivit trebuie să fii înzestrat cu o 
înălțime şi o lărgime de vedere pe care am putea-o numi 
discernămint sau capacitatea de a-ti orienta voința spre analiza 
posibilităților. 


b. Prudenta ca o abilitate a omului virtuos 


Această alegere se definește la drept vorbind ca o „cuprin- 
dere”: cuprindere simultană a scopului si mijloacelor, În conse- 
cinţă, virtutea presupune existența simultană a unui scop realizabil 
şi dorința de a-l indeplini cu mijloace adecvate. Desigur, o 
asemenea sinteză a scopurilor şi mijloacelor este dificilă 
(subiect de deliberat) şi precară (nu oferă nici o asigurare). Si 
necesită calități sigure: dacă toată lumea vrea să prindă o 
oportunitate, foarte puțini ajung să înțeleagă raportul dintre 
mijloace. Şi fără această sinteză am ratat ocazia aproape 
iremediabil. lată de ce formula „a prinde ocazia” are ca rol, pe 

de o parte, sä ne aminteascä cä nu-i suficient să vrei si, pe de 
altă parte, că abilitatea, chiar dacă nu este o virtute, este o 
condiţie esenţială a acesteia. De aceea prudenta este definită 
de Aristotel drept o abilitate a omului virtuos. 


c. Inteligența teoretică şi judecata 


Cei care nu pun mai presus de orice absolutul unui scop, 
temindu-se de mijloace, sînt mai degrabă inconsecventi decit 
prudenti. În ciuda aparentei lor intelepciuni, acestora le lipseşte 
calitatea etică esenţială actualizării virtuţii: arta de a conferi unui 
gest valori care cer realităţii să fie încarnate. Omul prudent, 
dimpotrivă, ştie să alăture profunzimea reflectiei rapiditätii 
privirii: o privire rapidä surprinde ceea ce reflectia a prevăzut 
mult timp. Astfel se uneşte spiritul de previziune (teoretic) cu 
spiritul de decizie (mai practic), lărgimea vederii şi rapiditatea 
execuţiei. Aristotel numeşte sunesis această capacitate de analiză 
şi de rezolvare a situaţiilor concrete fără de care principiile noastre 
morale ar rămîne literă moartă. Totuşi, calitatea etică supremă, 
necesară pentru a face lumea mai bună prin acţiunile noastre, 
este gnome, judecata, această facultate de a pătrunde cu rațiunea 
lumea sensibilului şi particularului. Astfel, deşi îndemnul „alege 
momentul” nu ţine de rigoare ştiinţifică, cel putin este mărturia 
nivelului excelent al unei gîndiri omeneşti. 


CONCLUZIE 


Pentru că morala trebuie să se realizeze aici şi acum, 
trebuie să abandonäm poziția idealistă ce constă în renunțarea 
la eficacitate în numele purității, renunțarea la acțiune în numele 
intenţiei. Absența oricărei cunoaşteri teoretice asupra binelui 
în general nu ne interzice să judecăm, ci ne invită, dimpotrivă, 
să o facem. Astfel se afirmă supremaţia unei etici a 
responsabilităţii. Porunca supremă este aceea de a da o şansă 
acțiunii morale, alegînd ori de cîte ori putem momentul potrivit 
pentru a crea o lume mai bună. 

ETICA RESPONSABILITATII 


A. SINTEZA MIJLOACELOR SI A 
SCOPURILOR 


O dispoziţie morală nu devine virtuoasă decit dacă se 
actualizează cu ocazia unui eveniment sau a unei crize. Ea ține 
aşadar mai puţin de buna intenţie cit de acţiune. Astfel, virtutea 
nu se descoperă decit în acțiune, aşa cum o dovedesc curajul 
sau eroismul ce trebuie să fie validate prin gesturi, neputind 
exista doar ca intenție. 

Morala aşadar ori este practică, ori nu este deloc. De aceea 
trebuie să se convertească într-o etică care să se ingrijească de 
materializarea principiilor sale. Într-adevăr, valoarea acțiunii 
derivă mai putin din bunăvoința pe care o manifestä, din 
inspiraţia ce o călăuzeşte cit din adaptarea consecintelor sale 
concrete la exigenţele virtuţii, Orice regulă de conduită trebuie 
să fie subordonată în acest sens analizei efectelor aplicării sale. 


a. Etica convingerii si etica responsabilității 


Devine astfel evidentă diferenţa, stabilită de Max Weber 
(1864-1920), între „o etică a convingerii”, ce constă în a acţiona 
tinind seama de principii, fără a te teme de consecințele actului 
şi „O etică a responsabilităţii” ce priveşte rezultatul şi presupune 
ca subiectul acţiunii să fie răspunzător de ceea ce a făcut, chiar 
dacă n-a vrut s-o facă. Desigur, omul poate trăi istoria ca pe o 
tragedie în măsura în care decalajul între proiectele şi 
consecinţele actelor sale este permanent. Acţiunea rămine totuşi 
marcată de efortul neîncetat de a nu fi trădat de iniţiativele 
pe care le-ai luat. 

b. Valoarea relativă a intenţiei 


înscriindu-se într-o logică a eficacitätii, etica exclude 
supunerea la unele reguli de morală formală de tip kantian 
(capitolul 3), de morală a convingerii, cărora le scoate în 
evidenţă atît limitele cît şi contradicţiile interne. 

Pe de o parte, într-adevăr, nimeni nu are dreptul să fie 
dezinteresat de consecinţele actelor sale. A te mulțumi să 
actionezi cu bune intenții fără să-ţi pese de consecinţele obiective 
înseamnă să ai conştiinţa impäcatä convins fiind că n-ai făcut 
rău în mod voit. Nu-i suficient ca intenţia să fie bună pentru a 
pune în valoare acțiunea, trebuie ca şi actul în sine să aibă o 
valoare. Pe de altă parte, drumul spre infern, se spune pe bună 
dreptate, este presărat cu intenții bune, Voința prea bine 
intenţionată, voința ce se preocupă la modul fanatic de binele 
celuilalt uită să-i respecte si voința celuilalt sau îi face rău fără 
remuşcări, convinsă fiind de puritatea motivatiilor sale, precum 
Inchiziția ce-l tortura pe eretic pentru a-i mintui sufletul. O 
intenţie ce rămîne indiferentă la însăşi substanţa actelor sale, 
lipsită de orice tact, pare astfel a fi foarte puțin morală. Cultul 
bunei intenții, al curăţeniei sufleteşti riscă să justifice actul 
consumat considerfndu-l nevinovat prin intenţia care l-a 
generat. Pascal biciuia ipocrizia moralistilor ce găsesc oricărei 
acțiuni o intenție bună care să o justifice. Oricînd se poate 
justifica lipsa de generozitate, de exemplu, pretextind că nu 
trebuie să-i ajutăm pe cei săraci că le încurajăm lenea iar 
refuzîndu-le ajutorul îi determinăm să muncească şi să-şi 
recîştige autonomia pierdută prin acțiunea noastră caritabilă. 

c. Contradictiile moralei formale 


Cind o asemenea morală nu e ipocrită, îşi asumă pentru 
totdeauna, în numele purității, riscul ineficacității. Dacă vrei să 
n-ai mîinile murdare te expui riscului de a nu mai avea miini 
deloc. Péguy spunea despre kantieni că au mîinile curate 
pentru că nu au mini deloc. 

Într-adevăr, dacă valoarea actului este pur formală, adică 
determinată de spiritul în care a fost indeplinit actul şi nu de 
conținutul său concret, cum să pui de acord caracterul particular 
al împrejurărilor cu universalitatea formală a legii morale? Astfel, 
de exemplu, a spune adevărul este o datorie, adică o lepe care 
mi-aş putea dori să devină universală; totuşi, nu spunem decit 
adevărul pe care-l cunoaştem putind astfel să ne înşelăm, crezind 
că spunem adevărul. Universalul este contrazis de caracterul parti- 
cular si contingent al adevărului pe care-l poate spune fiecare. 

În plus. nu dispunem, pentru a ne evalua moralitatea actelor, 
decît de criteriul formal al non-contradicției. După Kant, este 
morală o regulă ce poate universaliza fără contradicții. Totuşi 
criteriul acesta nu este operatoriu fiindcă în situaţii concrete poate 
semnifica atit lucrul cit si opusul său şi din această cauză îmi 
poate interzice să aleg, pe cînd ar trebui să mă ajute să o fac. 


d. Conflictul datoriilor 


Astfel, în numele acestui principiu nu trebuie să furăm ci 
să respectăm proprietatea celuilalt. Totuşi, aceasta nu este decit 
o luare în posesie, o posesie de fapt a cărei legitimitate este departe 
de a fi sigură. Dacă proprietatea funciară, aşa cum a arătat 
Rousseau, nu este decit o uzurpare, un furt originar devenit 
respectabil pentru că a fost sacralizat prin cutumă socială, nu 
există nici un motiv să o considerăm stimă. Faptele (ceea ce 
este) nu constituie dreptul (ceea ce trebuie să fie): o nedreptate, 
chiar dacă îmbracă forma aparentelor legalităţii, nu trebuie 
tolerată. În această perspectivă, interdicția morală a furtului 
poate justifica fn aceeași măsură proprietatea cit şi abolirea 
ei, dacă vom considera că luarea în posesie nu este decit o 
primă formă de uzurpare. Nu putem aşadar concepe datoria 
sub forma evidentă a unei alegeri decit cu condiţia de a face 
abstracție de determinările istorice ale proprietății. 

Acţiunea concretă ne demonstrează că există conflicte 
de datorii şi că actul de a alege este în realitate întotdeauna 
problematic. Cum să impuci respectul datorat proprietăţii 

celuilalt cu revolta împotriva nedreptätii pe care o provoacă 
împărţirea bunurilor? Sau cum să împaci datoria pe care o are 
fiecare de a-şi conserva propria viață cu datoria ce-i revine, pe 
timp de război, de a fi gata să moară pentru patrie? Cum să te 
supui necondiționat obligaţiei de a nu minţi, dacă e vorba 
să-i spui unui ucigas în ce casă i s-a ascuns victima? lar spunînd 
adevărul, în acest caz, nu înseamnă a te face părtaş la crimă? 


B. CĂUTAREA CELUI MAI MIC RĂU 


Universalitatea regulii, aşa cum se vede, fie dă naștere 
contradictiilor (putem să furăm sau nu), fie atinge un nivel de 
ferocitate abstractă, de purism fanatic exprimat în verism, adică 
în cultul adevărului. 


a, Critica verismului 


La urma urmei, verismul e cel ce se dovedeşte a fi 
iresponsabil, fiindcă „preferă să fie întotdeauna adevărat 
asumindu-si orice risc”, altfel spus, aşa cum observă Rousseau, 
nesocoteste consecințele adevărului. Dacă însă este mult mai 
responsabil şi maschează sau chiar tăinuieşte uneori adevărul, 
cum vom şti cînd trebuie să ne abtinem să-l spunem? Există o 
regulă generală ce-ţi permite să nu te înşeli niciodată şi să 
determini cu certitudine situaţiile în care adevărul trebuie tăinuit? 

Această regulă infailibilä, contrar celei ce ne cere Ja 
modul abstract să spunem întotdeauna adevărul, nu este dată 
de rațiune, ci de inimă. Există un instinct moral ce ne determină 
uneori să mintim nu pentru că nu ne-ar plăcea adevărul, ci în 
numele unui adevăr superior şi mai general, ce va să vină. Acest 
adevăr este întotdeauna bun, în timp ce adevărul particular este 
uncori un rău sau, foarte adesea, un lucru indiferent. Astfel, sîntem 
datori să spunem adevărul numai dacă facem un bine, adică dacă 
îi este util celuilalt. Făcînd din inimă criteriul de evaluare al 
acestei utilităţi, vedem că Rousseau salvează responsa- 

bilitatea în numele convingerii; o convingere intimă prin care 
grija faţă de consecințe completează, fără să le contrazică, 
motivele acţiunii. Minciuna pioasă, sau minciuna din dragoste, 
ne fereşte de ipocrizia verismului în măsura în care aceasta nu 
sacrifică chiar adevărul eficacităţii, ci face din eficacitate 
condiţia afirmării intransigente a unei convingeri. 


b. Reconcilierea intenţiei cu responsabilitatea 


Vom admite aşadar că o etică a responsabilității lipsită 
de această intransigenţă, gata să sacrifice valorile pentru a-și 
atinge obiectivele, n-ar avea în ca nimic moral. Obţinerea 
rezultatelor nu are valoare decit în numele intenţiei care a 
motivat acțiunea. A urmări numai rezultatul înseamnă să te înşeli 
asupra sensului acţiunii morale. Reuşita unui act nu este O 
dovadă a moralității sale, şi invers, eşecul nu-i anulează valoarea 
intentiilor care-l motivaseră. Astfel, a reduce morala strict la 
etica responsabilităţii inseamnă a-ţi asuma riscu/ de a confunda 
morala cu eficacitatea, ceea ce conduce la concluzia că tot 
ceea ce reuşeşte în istorie este moral; altfel spus, laşi istoria să 
judece, să confunde sancţiunea faptelor cu judecata unui 
tribunal, o investeşti cu statutul unei puteri morale. Astfel, pare 
necesară o reconciliere a eticii convingerii cu etica responsabi- 
lităţii. Atitudinea etică ar consta aici în a acționa din 
convingere pentru a obține anumite rezultate; conştiinţa 
morală reprezintă astfel tocmai experienţa imposibilității 
separării principiilor de context. Dacă dorim ca libertatea 
noastră să existe efectiv în confruntarea cu situaţiile istorice, 
atunci nu putem să dorim decit ceea ce e mai bun, adică să 
vizăm universalitatea nu ca principiu al acțiunilor noastre, 
ci ca o consecinţă a lor. După ce am acţionat nu putem decit 
să sperăm că orice om, plasat în aceleaşi condiții istorice ca şi 
noi, ar fi acţionat la fel dacă ar fi fost în locul nostru. 

c. Vointa consecventă si răul minim 


Acţiunea etică poate astfel să fie concepută ca o acțiune : 


consecventă cu ea însăși. 

A dori ceea ce e mai bun înseamnă, potrivit definiţiei 
lui Leibniz, a tinti un scop pe care să-l atingi cu mijloacele ce 
fac posibil acest lucru (cine doreşte să atingă un scop trebuie 
să fie de acord şi cu mijloacele). Înaïnteaactiunii, voinţa noastră 
doreşte întotdeauna doar binele şi în consecință nu-şi poate 
dori decît cel mai mare bine posibil. adică binele comparat cu 
alt bine mai mic. Astfel ea poate permite un rău dacă acest râu 
mic ne poate salva de un rău mai mare. Alegerea se bazează pe 
o evaluare ce încearcă să găsească cel mai bun compromis, cel 
ce dăunează cel mai putin. Această căutare a posibilităților se 
bazează pe o comparaţie a efectelor: este vorba de a estima 
diferitele grade ale răului. Rationalitatea alegerii constă în a 
viza un optimum (un rău minim pentru un bine dat, maximum 
de bine pentru un rău dat): numai aşa este posibil să scapi de 
logica morală paralizantă „totul sau nimic”. În sfirsit, 
ajungem să ne conformăm exigentei morale eliberindu-ne de 
fantasma perfectiunii. 


CONCLUZIE 


Pentru că nu putem dori imposibilul, este exclus să ne 
limităm exerciţiul judecății la o dogmă, să ne refugiem într-un 
sistem sacrificînd judecata de moment. Nu există, în acest sens, 
datoria de a minţi, aşa cum nu există datoria de a spune întotdea- 
una adevărul: nici o soluţie gata făcută nu se poate substitui ana- 
lizei situaţiilor şi nu ne împiedică să surprindem nuanțele cazului 
particular. Alegerea celui mai mic rău cu putință este aşadar 
rezultatul unui scrupulos exercițiu de judecare şi presupune o 
atenţie acordată cazului particular. Numai în aceasta constă 
moralitatea trăită, adevărata generozitate luată în sens cartezian, 
adică hotărîrea de a nu-ți lipsi voinţa în executarea tuturor 
lucrurilor pe care le consideri a fi cele mai bune, 

LECPIUNE ŞI ETICĂ 


A admite că actele noastre nu vor putea niciodată să fie 
ceea ce ar trebui să fie, a admite că cel mai mare bine pe care 
l-am putea face nu e decit un rău mic, inseamnă a recunoaște ecă 
sintem prin natura noastră supuşi imperfecțiunii, Într-adevăr, 
marcat de pecetea păcatului originar, omul n-ar putea face ceva 
mai bine decit un Dumnezeu creator al celei mai bune lumi 
posibile. Nu ne întristează, în ciuda optimismului său aparent, 
această reprezentare a unei lumi imperfecte în care răul se 
justifică prin faptul că ar fi un mijloc de-a ajunge la mai bne? 
N-ar fi mai înțelept să /uäm realul drept ceea ce este, adică 
să-i recunoaştem necesitatea radicală, decir să-l judecäm după 
o măsură care nu există, adică să-l comparăm cu o lume ideală? 

Într-adevăr, problema existenței răului poate fi rezolvată 
în două moduri radical diferite, după cum urmăm calea moralei 
ce justifică imperfectiunea realului ca fiind un rău minim Sau 

calea mai radicală a unei etici ce caută să ne îndepărteze de 
iluzia ce ne face să credem că această lume ar trebui să fie 
altfel decit este. Dacă morala presupune distincția intre a ft şi a 
trebui să fii, grija etică de a favoriza mai degrabă bucuria decit 
necazul nu implică; dimpotrivă, ideca de a te îndepărta de 
speranța deşartă într-un alt real decit cel cunoscut”? 

S-ar putea astfel arăta că răul în sine nu există, că numim 
astfel mai putin ceea ce n-ar trebui să fie decit ceea ce este, fără 
să ținem seama de dorințele noastre. 


A. ETICA CONTRA MORALEI 

Aceasta este calea pe care o urmează Spinoza în Erica, 
unde explică credința în rău prin refuzul de a infelege că realul 
este tot ceea ce trebuie să fie. Astfel, postulatul metafizic al 
imperfectiunit lumii porneşte de la faptul că noi mai degrabă 

judecäm realul în funcţie de ceea ce nu este şi de ceea ce am 
dori să fie decît să-l înţelegem aşa cum este. Etica lui Spinoza 
ne îndeamnă aşadar să ne transformăm judecata în înțelegere şi 
condamnarea în bucurie. Dacă trebuie să renuntäm la morala 
clasică o facem pentru că aceasta ne interzice să iubim ceea ce 
există, ne întristează şi reduce din puterea fiinţei noastre. 


a. Reducerea spinozistă a problemei răului 


Spinoza nu neagă existenţa lucrurilor detestabile, insupor- 
tabile, write pentru noi, dar această constatare nu ne 
indreptäteste să spunem că lumea este imperfectă numai pentru 
că omul este scopul naturii. Într-adevăr, concepem ca pe o 
imperfecţiune ceea ce nu este decit un fapt, pentru că refuzăm 
să înțelegem că realul nu este altceva decit real, altfel spus că 
natura este nevinovată, că ea nu calculează şi nu gîndeşte, că 
produce fără vreo intenţie atit ceea ce ne place cit şi ceea ce ne 
dăunează, că operele sale sînt produsul unei stricte necesități 
si efectul puterii sale oarbe, Astfel, celor nerăbdători să afle 
de ce există oameni lipsiţi de bun simţ şi criminali sau celor 
care îşi pun întrebări asupra sensului unei calamități naturale, 
celor care-şi pun fără încetare întrebarea „de ce?”, Spinoza le 
răspunde că nu există nici un răspuns. Dimpotrivă, tocmai 
întrebările acestea cer o justificare, căci presupun, pe nedrept, 
că ordinea lucrurilor ar trebui să urmeze o finalitate. 


b. De la judecata morală la înțelegerea etică 


Noi nu gindim răul decit pentru că gindim rău. Căci luat 
în sine, nimic din ceea ce există nu este nici bun, nici rău, nici 
frumos, nici urît. Existenţa tintarilor se datorează aceleiaşi 
necesități (strict naturale) ca şi cea a albinelor care produc miere 
şi ne sînt atît de folositoare. Îi este tot atit de necesar lui Nero 
să fie Nero pe cît îi este pătratului de a avea patru laturi. Astfel 
nu putem confunda ceea ce este în mod firesc necesar cu 
ceea ce ne este folositor. 

Mai mult, orice judecată morală asupra unei ființe ce 
presupune o asemenea confuzie ne interzice să intelegem 
necesitatea apariţiei acestei fiinţe. Or, noi trebuie să înțelegem 
şi nu să judecäm, cu atit mai mult cu cît ne dorim ceea ce ne 
este util. A judeca înseamnă într-adevăr întotdeauna a compara 
ceea ce este cu ceea ce trebuie să fie şi nu este; judecata nu 
permite niciodată însuşirea determinărilor proprii ale unui lucru. 
Abordarea moralistă a pasiunilor umane, de exemplu, nu ne 
este de nici un folos pentru că, în loc să explice ceea ce-l 
determină pe hoţ să fure sau pe mincinos să mintă, ea constă 
numai în a se plinge de viciu, comparindu-l cu virtutea. Aşa 
cum se observă, morala este abstractă pentru că aceasta nu 
concepe niciodată realul decit in funcţie de ceea ce ne imaginăm 
c-ar trebui să fie, inutilă pentru că nu ne face să intelegem 
necesitatea ce stă la baza oricărui lucru, fatristätoare, datorită 
ineficacităţii şi yritä pentru că ne face să-i detestăm pe oameni. 


c. De la satiră la știință 


Etica se prezintă, dimpotrivă, ca o demonstraţie ce 
urmează o ordine geometrică (more geometrico), numai 0 
cunoaştere lipsită de orice grijă de evaluare putind să ne confere 
forța de a acționa într-un mod util. Astfel, aşa cum nu definim 
un pătrat spunind că nu are proprietăţile cercului, tot aşa nu 
înțelegem nimic din pasiunile omeneşti printr-un simplu joc de 
evaluare şi cu cit ignoräm cauzele, cu atit acestea pot fi mai 
puţin stăpinite. Forţa ne este diminuată doar in măsura in care 
nu înţelegem natura şi originea afecțiunilor noastre, adică ceea 
ce ne determină să urim, să ne enervăm, să invidiem ete. Morala 
s-a mulțumit pină acum să ia în deridere acţiunile omeneşti, 
fără să le cunoască, atribuind aceste afecţiuni unui viciu existent 
în natură. Descriindu-i pe oameni nu aşa cum sint, ci aşa cum 
ar vrea să fie, moraliştii au sacrificat ştiinţa satirei. 

Tocmai de aceea Spinoza s-a străduit să nu ia in deridere 
acţiunile omeneşti, să nu le deplingă, nici să le deteste, ci să 
ajungă la o adevărată cunoaștere a lor. Este vorba de a ne 

considera actiunile nu ca pe niste vicii sau imperfectiuni, ci 
„ca pe nişte proprietăți ale naturii umane, moduri de a fi ale 
acesteia, ce-i aparţin, aşa cum căldura şi frigul, furtuna, tunetul 
şi toți meteorii aparțin naturii aerului”. 


d. Libertatea ca necesitate înțeleasă 


A înțelege necesitatea ce stă la baza oricărui lucru nu 
înseamnă nicidecum a accepta realul aşa cum este: recunoaş- 
terea determinismului universal căruia nici un fenomen nu-i 
scapă, nici omul ce poate fi considerat „un imperiu într-un 
imperiu”, nu este un fatalism. Dacă nu e vorba aici de a te inclina 
pur şi simplu în faţa realității, asta înseamnă că necesitatea nu 
este un destin. Lucrurile nu sînt ceea ce sînt decit în virtutea 
unui principiu imuabil de cauzalitate a cărui înțelegere ne permite 
în schimb să actionäm asupra lor. Astfel, putem suprima 
întotdeauna un efect eliminîndu-i cauza. Cunoscînd legea ce 
determină un corp să se scufunde ne permitem să facem astfel 
încît acesta să nu se scufunde. Ştiinţa stăpîneşte natura pentru 
că-i înțelege mecanismul. La fel, etica se poate dovedi utilă 
încetind să mai condamne la modul abstract afecțiunile 
dăunătoare şi încercînd să convertească pasiunile în acțiuni, 
necesitatea în libertate, tristețea în bucurie, neputinta în forță. 

Este vorba aşadar de a-i propune fiecăruia să recunoască 
ceea ce-i este cel mai util conservării fiinţei sale, ceca ce-i deter- 
mină condiţiile unei vieți fericite. 


B. ÎNȚELEPCIUNE ȘI BUCURIE 


„a, A persevera în a fi 


În -această privinţă, recomandările rațiunii sînt cele ale 
naturii. Trebuie mai întîi să te iubeşti pe tine însuți, iubire ce 
creşte pe măsură ce dobindesti o cunoaştere adecvată a ceea ce 
determină în mod necesar în noi bucuria. Spinozismul nu 


69 


10 


înseamnă ascetism. A filosofa nu înseamnă să mori cînd vrei, 
ci să perseverezi în a fi. 

Asa cum nu înseamnă renunțare (ceca ce, aşa cum se 
poate vedea imediat, ar fi absurd), înțelepciunea nu este nici 
închidere în sine, egoism si individualism. În realitate, ne este 
mai util să ne asociem celorlalți oameni: adevărata mulțumire 
sufletească, contrar plăcerilor meschine care sînt urmărite, chiar 
dacă fac rău celuilalt, nu numai că acceptă să fie împărțită cu 
ceilalţi, dar chiar cere acest lucru. Bucuria mea creşte, deşi 
este împărțită cu ceilalţi, atunci cînd obiectul iubirii mele se 
dovedeşte a fi inalienabil. Şi ce obiect poate fi dorit de către 
toți fără ca satisfacția pe care o oferă unuia să fie diminuată de 
satisfacția oferită celuilalt dacă nu obiectul unei cunoașteri 
raționale? Acest bine comun de care toţi se pot bucura fără a 
dăuna nimănui este raţiunea însăşi în cel mai înalt grad de 
expresie al său. Astfel, bucuria pe care o oferă adevărata 
cunoaştere se manifestă pe deplin. în prietenie, cea care adună 
laolaltă într-o comunitate toate spiritele libere. 


l 
b. A cunoaște si a iubi 


Înţelepciunea inseamnă iubire şi nu detaşare de lume. Ea 
înseamnă acea schimbare de optică prin care fiecare fiinţă ne 
apare în necesitatea naturii sale, inseamnă dorinţa de a cunoaşte 
lucrurile aşa cum sînt ele şi nu de a le judeca pentru ceea ce nu 
sînt. La Spinoza nu există estetică pentru că etica it pine locul: 
realitatea, încetind să mai constituie de acum obiectul judecății 
noastre, nu mai este copia distantă a vreunui model transcendent. 
Filosofia lui Spinoza apare în cele din urmă ca o celebrare a 
imanentei unei vieţi ce ne îndeamnă să iubim pe deplin ceea 
ce există. Cunoaşterea cea mai înaltă este astfel cea care ne 
permite să pătrundem fiecare lucru particular pentru a-i înfe- 
lege necesitatea, adică relația sa imediată cu întreaga natură 
ce îl explică. Această cunoaștere intuitivă, ce descoperă iegin- 
du-ne dintr-o dată de fiinţă şi de eternitate, naşte in noi o bucurie 
pe care trebuie s-o numim beatitudine, find o bucurie infinită 

a infinitei prezenţe. Aceasta este cunoașterea de gradul trei 
pe care Spinoza o opune celei de gradul întîi, fragmentară şi 
mutilată (cea a opiniei care judecă totul din punctul de vedere 
parţial şi confuz al subiectului ce nu cunoaşte cauzele ce-l 
determină) şi ştiinţei (cunoaştere de gradul doi care presupune 
o inläntuire de cauze aplicate înțelegerii reci a lucrurilor). 


c. Cultul imanentei 


Lumea inteleptului poate fi comparată cu pinzele acelor 
pictori a căror artă este de a face să apară într-un mic fragment 
de realitate totalitatea fiinţei ce se exprimă acolo. De exemplu, 
naturile moarte ale lui Chardin în care fiecare lucru se deschide 
unui contact universal din care-şi extrage, prin raţiunea sa de a 
fi, substanţa, ne fac palpabilă interdependenta totului, 

Astfel, un anumit obiect, un pahar de argint reflectă strălu- 
cirea merelor ce-l înconjoară, iar alături un bol transmite ecoul 
surd al culorilor care circulă între pahar şi mere. La fel, cunoaş- 
terea esentelor particulare ne scoate din neliniştea despărțirii şi a 
morţii, făcîndu-ne să descoperim relația intimă dintre lucruri şi 
necesitatea ce le produce. 

Şi pictura lui Vermeer ne face să simțim în ce constă etica 
lui Spinoza. Vedem aici personaje care fac ceea ce au de făcut 
în viața asta, fără să privească în altă parte, executindu-si propriile 
funcţii, necäutind să se sustragă necesităţii, celebrind imanența 
ca pe un ritual materialist. Fiecare se dăruieşte cu totul lucrului 
pe care-l face: unul citeşte o scrisoare, altul coase, altul toarnă 
lapte, activităţi ce nu se compară şi nu rivalizează, ci exprimă în 
mod armonios întregul social din care face parte fiecare 
urmindu-si calea fără ca atenţia să-i fie distrasă de la ceca ce 
face. Nici unul nu încearcă să se sustragă lucrului pe care-l are 
de făcut, ci / se dăruieşte întru totul: orice distanţă între ideal 
şi real pare anulată şi fiecare gest surprins de pictor în 
mobilitatea sa pare să pornească dintr-o necesitate înțeleasă. 

CONCLUZIE 


Înţelepciunea lui Spinoza nu este un exercițiu demateria- 
lizat al virtuţii care se exprimă sub forma unei orgolioase 
detaşări faţă de lume. Dimpotrivă, aceasta presupune „să trăim” 
aici şi acum pasiunile vesele ce ne fac să simţim interdependenta 
dintre lucruri, să nu ne lăsăm cuprinşi de pasiuni triste ce ne 
conduc la mizantropism, ce ne despart de esența noastră si ne 
reduc la o stare de abstracție. Experienţa bunăstării şi proba 
armoniei sociale (bunăstarea presupune armonia dintre indivizi 
şi nu rivalități distructive) o prefigurează pe cea a beatitudinii, 
înțelegere intuitivă a perfecțiunii unui real ce reprezintă tot 
ceea ce poate fi, înțelegere veselă a necesităţii ce stă la baza a 
tot ceea ce există. 

